title: Neuvoston päätös 2011/430/YUTP, annettu 18 päivänä heinäkuuta 2011 , niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa

text:
               19.7.2011

               FI

               Euroopan unionin virallinen lehti

               L 188/47

         NEUVOSTON PÄÄTÖS 2011/430/YUTP,
   annettu 18 päivänä heinäkuuta 2011,
   niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP erityistoimenpiteiden toteuttamisesta terrorismin torjumiseksi (1).

               (2)

               Neuvosto saattoi ajan tasalle 12 päivänä heinäkuuta 2010 annetulla päätöksellä 2010/386/YUTP (2) niitä henkilöjä, ryhmiä ja yhteisöjä koskevan luettelon, joihin sovelletaan yhteisen kannan 2001/931/YUTP 2, 3 ja 4 artiklaa.

               (3)

               Neuvosto saattoi uudelleen ajan tasalle 31 päivänä tammikuuta 2011 annetulla päätöksellä 2011/70/YUTP (3) niitä henkilöitä, ryhmiä ja yhteisöjä koskevan luettelon, joihin sovelletaan yhteisen kannan 2001/931/YUTP 2, 3 ja 4 artiklaa, ja kumosi päätöksen 2010/386/YUTP kumoamisesta, ei kuitenkaan siltä osin kuin se koskee sen liitteen 2 osan 25 kohdassa mainittua ryhmää.

               (4)

               Yhteisen kannan 2001/931/YUTP 1 artiklan 6 kohdan mukaisesti on tarpeen tarkastella perusteellisesti uudelleen luetteloa henkilöistä, ryhmistä ja yhteisöistä, joihin sovelletaan päätöstä 2010/386/YUTP ja päätöstä 2011/70/YUTP.

               (5)

               Tämä päätös sisältää kyseisen neuvoston suorittaman uudelleentarkastelun tulokset.

               (6)

               Neuvosto katsoo, että tiettyjen henkilöiden ja ryhmien pitämiselle niitä henkilöitä, ryhmiä ja yhteisöjä koskevassa luettelossa, joihin yhteisen kannan 2001/931/YUTP 2, 3 ja 4 artiklaa sovelletaan, ei ole enää perusteita.

               (7)

               Neuvosto on todennut, että tämän päätöksen liitteessä luetellut henkilöt, ryhmät ja yhteisöt ovat sekaantuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että toimivaltainen viranomainen on tehnyt kyseisiä henkilöitä, ryhmiä ja yhteisöjä koskevan, mainitun yhteisen kannan 1 artiklan 4 kohdassa tarkoitetun päätöksen ja että näihin henkilöihin, ryhmiin ja yhteisöihin olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

               (8)

               Luettelo henkilöistä, ryhmistä ja yhteisöistä, joihin yhteisen kannan 2001/931/YUTP 2, 3 ja 4 artiklaa sovelletaan, olisi vastaavasti saatettava ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.
   2 artikla
   Kumotaan päätös 2010/386/YUTP siltä osin kuin se koskee sen liitteen 2 osan 25 kohdassa mainittua ryhmää, sekä päätös 2011/70/YUTP.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä heinäkuuta 2011.

            Neuvoston puolesta

            Puheenjohtaja

         C. ASHTON

      (1)  EYVL L 344, 28.12.2001, s. 93.

      (2)  EUVL L 178, 13.7.2010, s. 28.

      (3)  EUVL L 28, 2.2.2011, s. 57.

      LIITE

         Luettelo 1 artiklassa tarkoitetuista henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa

      1.   HENKILÖT

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), syntynyt 1.2.1966 Algerissa (Algeria) - al-Takfir- ja al-Hijra -järjestöjen jäsen

                  2.

                  ABOUD, Maisi (alias The Swiss Abderrahmane), syntynyt 17.10.1964 Algerissa (Algeria) - al-Takfir- ja al-Hijra -järjestöjen jäsen

                  3.

                  AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen

                  4.

                  AL-YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen

                  5.

                  ARIOUA, Kamel (alias Lamine Kamel), syntynyt 18.8.1969 Constantinessa (Algeria) – al-Takfir- ja al-Hijra -järjestöjen jäsen

                  6.

                  ASLI, Mohamed (alias Dahmane Mohamed), syntynyt 13.5.1975 Ain Tayassa (Algeria) - al-Takfir- ja al-Hijra -järjestöjen jäsen

                  7.

                  ASLI, Rabah, syntynyt 13.5.1975 Ain Tayassa (Algeria) - al-Takfir- ja al-Hijra -järjestöjen jäsen

                  8.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), syntynyt 8.3.1978 Amsterdamissa (Alankomaat) - Hofstadgroep-ryhmän jäsen

                  9.

                  DARIB, Noureddine (alias Carreto, alias Zitoun Mourad), syntynyt 1.2.1972 Algeriassa - al-Takfir- ja al-Hijra -järjestöjen jäsen

                  10.

                  DJABALI, Abderrahmane (alias Touil), syntynyt 1.6.1970 Algeriassa -al-Takfir- ja al-Hijra -järjestöjen jäsen

                  11.

                  EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA'E KA'E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), synt. 15.8.1982 Midarissa (Marokko), passin nro N829139 (Marokko) - Hofstadgroep-ryhmän jäsen

                  12.

                  FAHAS, Sofiane Yacine, syntynyt 10.9.1971 Algerissa (Algeria) - al-Takfir- ja al-Hijra -järjestöjen jäsen

                  13.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen

                  14.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 488555

                  15.

                  MOKTARI, Fateh (alias Ferdi Omar), syntynyt 26.12.1974 Hussein Deyssa (Algeria) - al-Takfir- ja al-Hijra -järjestöjen jäsen

                  16.

                  NOUARA, Farid, syntynyt 25.11.1973 Algerissa (Algeria) - al-Takfir- ja al-Hijra -järjestöjen jäsen

                  17.

                  RESSOUS, Hoari (alias Hallasa Farid), syntynyt 11.9.1968 Algerissa (Algeria) - al-Takfir- ja al-Hijra -järjestöjen jäsen

                  18.

                  SEDKAOUI, Noureddine (alias Nounou), syntynyt 23.6.1963 Algerissa (Algeria) - al-Takfir- ja al-Hijra -järjestöjen jäsen

                  19.

                  SELMANI, Abdelghani (alias Gano), syntynyt 14.6.1974 Algerissa (Algeria) - al-Takfir- ja al-Hijra -järjestöjen jäsen

                  20.

                  SENOUCI, Sofiane, syntynyt 15.4.1971 Hussein Deyssa (Algeria) – al-Takfir- ja al-Hijra -järjestöjen jäsen

                  21.

                  TINGUALI, Mohammed (alias Mouh di Kouba), syntynyt 21.4.1964 Blidassa (Algeria) - al-Takfir- ja al-Hijra -järjestöjen jäsen

                  22.

                  WALTERS, Jason Theodore James (alias Abdullah, alias David), synt. 6.3.1985 Amersfoortissa (Alankomaat), passin nro NE8146378 (Alankomaat) - Hofstadgroep-ryhmän jäsen

            2.   RYHMÄT JA YHTEISÖT

                  1.

                  Abu Nidal Organisation -ANO (alias Fatah Revolutionary Council, alias Arab Revolutionary Brigades, alias Black September/Musta syyskuu, alias Revolutionary Organisation of Socialist Muslims)

                  2.

                  Al-Aqsa marttyyrien prikaati

                  3.

                  Al-Aqsa e.V.

                  4.

                  Al-Takfir ja al-Hijra

                  5.

                  Babbar Khalsa

                  6.

                  Filippiinien kommunistinen puolue, mukaan lukien New People's Army - NPA

                  7.

                  Gama'a al-Islamiyya (alias Al-Gama'a al-Islamiyya) (Islamic Group - IG)

                  8.

                  İslami Büyük Doğu Akıncılar Cephesi - IBDA-C (Great Islamic Eastern Warriors Front)

                  9.

                  Hamas, sisältäen Hamas-Izz al-Din al-Qassem

                  10.

                  Hizbul Mujahideen - HM

                  11.

                  Hofstadgroep-ryhmä

                  12.

                  Holy Land Foundation for Relief and Development

                  13.

                  International Sikh Youth Federation - ISYF

                  14.

                  Khalistan Zindabad Force - KZF

                  15.

                  Kurdistanin työväenpuolue - PKK (alias KADEK, alias KONGRA-GEL)

                  16.

                  Tamil Eelamin vapautuksen tiikerit - LTTE

                  17.

                  Ejército de Liberación Nacional (Kansallinen vapautusarmeija)

                  18.

                  Palestiinan islamilainen jihad - Palestinian Islamic Jihad – PIJ

                  19.

                  Palestiinan vapautuksen kansanrintama - Popular Front for the Liberation of Palestine – PFLP

                  20.

                  Popular Front for the Liberation of Palestine - General Command (alias PFLP – General Command, PFLP-GC)

                  21.

                  Fuerzas armadas revolucionarias de Colombia - FARC (Kolumbian vallankumoukselliset asevoimat)

                  22.

                  Devrimci Halk Kurtuluș Partisi-Cephesi - DHKP/C (alias Devrimci Sol (Revolutionary Left), alias Dev Sol) (Revolutionary People's Liberation Army/Front/Party)

                  23.

                  Sendero Luminoso - SL (Loistava polku)

                  24.

                  Stichting Al Aqsa (alias Stichting Al Aqsa Nederland, alias Al Aqsa Nederland)

                  25.

                  Teyrbazen Azadiya Kurdistan - TAK (alias Kurdistan Freedom Falcons, alias Kurdistan Freedom Hawks)


title: 2010/123/: Komission päätös, annettu 25 päivänä helmikuuta 2010 , Euroopan yhteisöjen virkamiesten sekä väliaikaisten ja sopimussuhteisten toimihenkilöiden, joiden asemapaikka on yhteisön ulkopuolisessa maassa, palkkoihin 1 päivästä helmikuuta 2009 , 1 päivästä maaliskuuta 2009 , 1 päivästä huhtikuuta 2009 , 1 päivästä toukokuuta 2009 ja 1 päivästä kesäkuuta 2009 sovellettavien korjauskertoimien mukauttamisesta

text:
               26.2.2010

               FI

               Euroopan unionin virallinen lehti

               L 49/34

         KOMISSION PÄÄTÖS,
   annettu 25 päivänä helmikuuta 2010,
   Euroopan yhteisöjen virkamiesten sekä väliaikaisten ja sopimussuhteisten toimihenkilöiden, joiden asemapaikka on yhteisön ulkopuolisessa maassa, palkkoihin 1 päivästä helmikuuta 2009, 1 päivästä maaliskuuta 2009, 1 päivästä huhtikuuta 2009, 1 päivästä toukokuuta 2009 ja 1 päivästä kesäkuuta 2009 sovellettavien korjauskertoimien mukauttamisesta
   (2010/123/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (1), ja erityisesti niiden liitteessä X olevan 13 artiklan toisen kohdan,
   sekä katsoo seuraavaa:

               (1)

               Neuvoston asetuksella (EY) N:o 613/2009 (2) vahvistetaan henkilöstösääntöjen liitteessä X olevan 13 artiklan ensimmäisen kohdan mukaisesti korjauskertoimet, joita sovelletaan 1 päivästä heinäkuuta 2008 alkaen sellaisten Euroopan yhteisöjen virkamiesten sekä väliaikaisten ja sopimussuhteisten toimihenkilöiden asemapaikan valuuttana maksettaviin palkkoihin, joiden asemapaikka on kolmannessa maassa.

               (2)

               Eräitä korjauskertoimia olisi mukautettava henkilöstösääntöjen liitteessä X olevan 13 artiklan toisen kohdan mukaisesti 1 päivästä helmikuuta 2009, 1 päivästä maaliskuuta 2009, 1 päivästä huhtikuuta 2009, 1 päivästä toukokuuta 2009 ja 1 päivästä kesäkuuta 2009 alkaen, koska komissiolla olevien tilastotietojen mukaan asianomaisen korjauskertoimen ja valuuttakurssin perusteella lasketut elinkustannukset ovat eräissä yhteisön ulkopuolisissa maissa muuttuneet yli viisi prosenttia siitä, kun ne vahvistettiin tai niitä mukautettiin viimeksi,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen virkamiesten sekä väliaikaisten ja sopimussuhteisten toimihenkilöiden, joiden asemapaikka on yhteisön ulkopuolisessa maassa, asemapaikan valuuttana maksettaviin palkkoihin sovellettavia korjauskertoimia mukautetaan tiettyjen maiden osalta liitteen mukaisesti. Liitteessä on viisi kuukausitaulukkoa, joista käy ilmi, mitkä valtiot ovat kyseessä ja mitä päivämääriä kuhunkin niistä sovelletaan (1 päivästä helmikuuta 2009, 1 päivästä maaliskuuta 2009, 1 päivästä huhtikuuta 2009, 1 päivästä toukokuuta 2009 ja 1 päivästä kesäkuuta 2009).
   Palkkojen laskemisessa käytettävät valuuttakurssit vahvistetaan varainhoitoasetuksen soveltamissääntöjen mukaisesti käyttäen ensimmäisessä kohdassa mainittuna päivänä voimassa ollutta kurssia.
   2 artikla
   Tämä päätös tulee voimaan ensimmäisenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 25 päivänä helmikuuta 2010.

            Komission puolesta, puheenjohtajan nimissä

         Catherine ASHTON

            Varapuheenjohtaja

      (1)  EYVL L 56, 4.3.1968, s. 1.

      (2)  EUVL L 181, 14.7.2009, s. 1.

      LIITE

         HELMIKUU 2009

                  Asemamaa

                  Hintapariteetti helmikuu 2009

                  Valuuttakurssi helmikuu 2009 (1)

                  Korjauskerroin helmikuu 2009 (2)

                  Azerbaidžan (3)

                  0,9962

                  1,0578

                  94,2

                  Valko-Venäjä (4)

                  2 192

                  3 495,42

                  62,7

                  Chile

                  478,2

                  810,48

                  59,0

                  Kiina

                  8,502

                  8,9653

                  94,8

                  Kolumbia

                  2 300

                  2 990,32

                  76,9

                  Intia

                  35,8

                  64,075

                  55,9

                  Indonesia (Jakarta)

                  10 540

                  14 913,8

                  70,7

                  Kazakstan (Almaty) (3)

                  150,2

                  161,79

                  92,8

                  Kenia

                  78,23

                  103,009

                  75,9

                  Lesotho

                  6,198

                  12,9979

                  47,7

                  Liberia

                  84,28

                  84,6997

                  99,5

                  Pakistan

                  48,48

                  101,889

                  47,6

                  Sierra Leone

                  3 356

                  3 998,59

                  83,9

                  Trinidad ja Tobago

                  6,291

                  8,10395

                  77,6

                  Sambia (3)

                  3 331

                  6 548,29

                  50,9

         MAALISKUU 2009

                  Asemamaa

                  Hintapariteetti maaliskuu 2009

                  Valuuttakurssi maaliskuu 2009 (5)

                  Korjauskerroin maaliskuu 2009 (6)

                  Kroatia (7)

                  7,21

                  7,386

                  97,6

                  Yhdysvallat (New York)

                  1,367

                  1,2782

                  106,9

                  Etiopia

                  12,93

                  14,289

                  90,5

                  Kazakstan (Astana)

                  140,3

                  191,460

                  73,3

                  Papua-Uusi-Guinea (7)

                  3,265

                  3,47947

                  93,8

                  Syyria

                  50,24

                  60,97

                  82,4

                  Venezuela (8)

                  2,496

                  2,74813

                  90,8

         HUHTIKUU 2009

                  Asemamaa

                  Hintapariteetti huhtikuu 2009

                  Valuuttakurssi huhtikuu 2009 (9)

                  Korjauskerroin huhtikuu 2009 (10)

                  Etelä-Afrikka

                  6,162

                  12,8433

                  48,0

                  Belize

                  1,902

                  2,5947

                  73,3

                  Kamerun (11)

                  678,9

                  655,957

                  103,5

                  Eritrea

                  10,43

                  20,8173

                  50,1

                  Yhdysvallat (Washington)

                  1,264

                  1,3193

                  95,8

                  Ghana

                  1,045

                  1,859

                  56,2

                  Israel

                  5,915

                  5,5288

                  107,0

                  Marokko (11)

                  9,319

                  11,2015

                  83,2

                  Nigeria

                  176,4

                  196,571

                  89,7

                  Kongon demokraattinen tasavalta (11)

                  1 185

                  1 100,11

                  107,7

         TOUKOKUU 2009

                  Asemamaa

                  Hintapariteetti toukokuu 2009

                  Valuuttakurssi toukokuu 2009 (12)

                  Korjauskerroin toukokuu 2009 (13)

                  Saudi-Arabia

                  4,62

                  4,8515

                  95,2

                  Valko-Venäjä (14)

                  2 348

                  3 735,22

                  62,9

                  Haiti

                  66,21

                  55,0576

                  120,3

                  Kirgisia

                  53,52

                  56,48

                  94,8

                  Libanon

                  1 795

                  1 999,85

                  89,8

                  Uusi-Kaledonia

                  157

                  119,332

                  131,6

                  Serbia

                  61,49

                  94,1782

                  65,3

                  Venezuela (15)

                  2,64

                  2,85219

                  92,6

         KESÄKUU 2009

                  Asemamaa

                  Hintapariteetti kesäkuu 2009

                  Valuuttakurssi kesäkuu 2009 (16)

                  Korjauskerroin kesäkuu 2009 (17)

                  Algeria

                  80,51

                  100,892

                  79,8

                  Azerbaidžan (18)

                  1,048

                  1,11513

                  94,0

                  Bosnia ja Hertsegovina (Sarajevo)

                  1,437

                  1,95583

                  73,5

                  Kamerun (19)

                  644,4

                  655,957

                  98,2

                  Kongo (Brazzaville)

                  794

                  655,957

                  121,0

                  Kroatia (20)

                  6,843

                  7,3305

                  93,3

                  Georgia

                  2,06

                  2,2857

                  90,1

                  Guinea-Bissau

                  712,6

                  655,957

                  108,6

                  Fidži

                  1,78

                  2,91971

                  61,0

                  Salomonsaaret

                  10,23

                  10,9681

                  93,3

                  Kazakstan (Almaty) (18)

                  159,4

                  209,7

                  76,0

                  Marokko (19)

                  8,821

                  11,2615

                  78,3

                  Meksiko

                  11,97

                  18,3176

                  65,3

                  Nicaragua

                  15,79

                  28,0214

                  56,3

                  Norja

                  11,26

                  8,9615

                  125,6

                  Uzbekistan

                  1 053

                  2 032,12

                  51,8

                  Papua-Uusi-Guinea (20)

                  3,456

                  3,87597

                  89,2

                  Paraguay

                  4 748

                  7 003,48

                  67,8

                  Kongon demokraattinen tasavalta (19)

                  1 277

                  1 083,84

                  117,8

                  Etelä-Sudan (Juba)

                  3,108

                  3,37579

                  92,1

                  Sveitsi (Geneve)

                  1,692

                  1,5117

                  111,9

                  Tadžikistan

                  3,498

                  6,04787

                  57,8

                  Turkki

                  1,654

                  2,1775

                  76,0

                  Ukraina

                  8,155

                  10,6411

                  76,6

                  Uruguay

                  23,59

                  32,7002

                  72,1

                  Jemen

                  187,9

                  279,175

                  67,3

                  Sambia (18)

                  3 540

                  7 126,41

                  49,7

         (1)  1 euro = yksikköä kansallista valuuttaa (paitsi Kuuban, Ecuadorin ja El Salvadorin osalta käytetään Yhdysvaltain dollaria).

         (2)  Bryssel = 100 %.

         (3)  Korjauskerrointa mukautettu kaksi kertaa: helmikuussa 2009 ja kesäkuussa 2009.

         (4)  Korjauskerrointa mukautettu kaksi kertaa: helmikuussa 2009 ja toukokuussa 2009.

         (5)  1 euro = yksikköä kansallista valuuttaa (paitsi Kuuban, Ecuadorin ja El Salvadorin osalta käytetään Yhdysvaltain dollaria).

         (6)  Bryssel = 100 %.

         (7)  Korjauskerrointa mukautettu kaksi kertaa: maaliskuussa 2009 ja kesäkuussa 2009.

         (8)  Korjauskerrointa mukautettu kaksi kertaa: maaliskuussa 2009 ja toukokuussa 2009.

         (9)  1 euro = yksikköä kansallista valuuttaa (paitsi Kuuban, Ecuadorin ja El Salvadorin osalta käytetään Yhdysvaltain dollaria).

         (10)  Bryssel = 100 %.

         (11)  Korjauskerrointa mukautettu kaksi kertaa: huhtikuussa 2009 ja kesäkuussa 2009.

         (12)  1 euro = yksikköä kansallista valuuttaa (paitsi Kuuban, Ecuadorin ja El Salvadorin osalta käytetään Yhdysvaltain dollaria).

         (13)  Bryssel = 100 %.

         (14)  Korjauskerrointa mukautettu kaksi kertaa: helmikuussa 2009 ja toukokuussa 2009.

         (15)  Korjauskerrointa mukautettu kaksi kertaa: maaliskuussa 2009 ja toukokuussa 2009.

         (16)  1 euro = yksikköä kansallista valuuttaa (paitsi Kuuban, Ecuadorin ja El Salvadorin osalta käytetään Yhdysvaltain dollaria).

         (17)  Bryssel = 100 %.

         (18)  Korjauskerrointa mukautettu kaksi kertaa: helmikuussa 2009 ja kesäkuussa 2009.

         (19)  Korjauskerrointa mukautettu kaksi kertaa: huhtikuussa 2009 ja kesäkuussa 2009.

         (20)  Korjauskerrointa mukautettu kaksi kertaa: maaliskuussa 2009 ja kesäkuussa 2009.


Tärkeä oikeudellinen huomautus

|

31962D1219

Päätös tuottajien ja työntekijöiden etujärjestöjen nimeämisestä sellaisten ehdokasluettelojen laatimiseksi, joiden perusteella nimetään neuvoa-antavan komitean jäsenet sekä komitean työskentelyyn erityisen asemansa perusteella osallistuvat henkilöt

Virallinen lehti nro 137 , 19/12/1962 s. 2901 - 2902 Suomenk. erityispainos Alue 1 Nide 1 s. 0021  Ruotsink. erityispainos Alue 1 Nide 1 s. 0021

		Päätöstuottajien ja työntekijöiden etujärjestöjen nimeämisestä sellaisten ehdokasluettelojen laatimiseksi, joiden perusteella nimetään neuvoa-antavan komitean jäsenet sekä komitean työskentelyyn erityisen asemansa perusteella osallistuvat henkilötNEUVOSTO, jokaottaa huomioon perustamissopimuksen 18 artiklan,ottaa huomioon neuvoa-antavan komitean jäsenten nimeämisestä 15 päivänä tammikuuta 1961 alkavaksi ja 14 päivänä tammikuuta 1963 päättyväksi 29 päivänä joulukuuta 1960, 14 päivänä tammikuuta ja 20 päivänä helmikuuta 1961 tehdyt neuvoston päätökset, jaottaa huomioon 15 päivänä tammikuuta 1961 alkavaksi ja 14 päivänä tammikuuta 1963 päättyväksi kaudella neuvoa-antavan komitean työskentelyyn erityisen asemansa perusteella osallistumaan pyydettävien henkilöiden nimeämisestä 29 päivänä joulukuuta 1960 tehdyn neuvoston päätöksen,ON PÄÄTTÄNYT SEURAAVAA:Jäljempänä olevassa taulukossa esitettyjen tuottajien ja työntekijöiden edustavien etujärjestöjen tehtävänä on laatia ehdokasluettelot, joiden perusteella neuvoa-antavaan komiteaan nimetään kunkin järjestön kohdalla taulukossa mainittu määrä edustajia ja komitean työskentelyyn tämän työjärjestyksessä vahvistetun erityisen asemansa perusteella osallistuvia henkilöitä.Neuvosto on tehnyt tämän päätöksen 7 päivänä joulukuuta 1962.Neuvoston puolestaPuheenjohtajaPaul Elvinger--------------------------------------------------


Avis juridique important

|

32004D0107

2004/107/EY: Neuvoston päätös, tehty 22 päivänä joulukuuta 2003, Euroopan yhteisöjen ja niiden jäsenvaltioiden sekä Romanian välisestä assosiaatiosta tehtyyn Eurooppa-sopimukseen liittyvän tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä

Virallinen lehti nro L 032 , 05/02/2004 s. 0011 - 0011

Neuvoston päätös,tehty 22 päivänä joulukuuta 2003,Euroopan yhteisöjen ja niiden jäsenvaltioiden sekä Romanian välisestä assosiaatiosta tehtyyn Eurooppa-sopimukseen liittyvän tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä(2004/107/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden sekä Romanian assosiaatiosta tehtyä Eurooppa-sopimusta(1) etuuskohtelun myöntämiseksi tiettyjen Romaniasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Romaniaan.(2) Tämän vuoksi mainittuun Eurooppa-sopimukseen olisi lisättävä tiettyjen kalojen ja kalastustuotteiden kauppajärjestelyjä koskeva uusi pöytäkirja.(3) Pöytäkirja olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisöjen ja niiden jäsenvaltioiden sekä Romanian välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja.Lisäpöytäkirjan teksti on tämän päätöksen liitteenä.2 artiklaNeuvoston puheenjohtaja ilmoittaa yhteisön puolesta pöytäkirjan hyväksymisestä Romanian hallitukselle pöytäkirjan 4 artiklan mukaisesti.Tehty Brysselissä 22 päivänä joulukuuta 2003.Neuvoston puolestaPuheenjohtajaA. Matteoli(1) EYVL L 357, 31.12.1994, s. 2.


title: Neuvoston päätös 2014/214/YUTP, annettu 14 päivänä huhtikuuta 2014, Myanmariin/Burmaan kohdistettavista rajoittavista toimenpiteistä annetun päätöksen 2013/184/YUTP muuttamisesta

text:
                  15.4.2014

                  FI

                  Euroopan unionin virallinen lehti

                  L 111/84

         NEUVOSTON PÄÄTÖS 2014/214/YUTP,
         annettu 14 päivänä huhtikuuta 2014,
         Myanmariin/Burmaan kohdistettavista rajoittavista toimenpiteistä annetun päätöksen 2013/184/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan
         sekä katsoo seuraavaa:

                     (1)

                     Neuvosto hyväksyi 22 päivänä huhtikuuta 2013 päätöksen 2013/184/YUTP (1).

                     (2)

                     Päätöksen 2013/184/YUTP uudelleentarkastelun perusteella rajoittavia toimenpiteitä olisi jatkettava 30 päivään huhtikuuta 2015.

                     (3)

                     Päätös 2013/184/YUTP olisi sen vuoksi muutettava,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös 2013/184/YUTP seuraavasti:
            Korvataan 3 artikla seuraavasti:

                  ”3 artikla
                  Tätä päätöstä sovelletaan 30 päivään huhtikuuta 2015. Sitä tarkastellaan jatkuvasti uudelleen. Se uusitaan tai sitä muutetaan tarvittaessa, jos neuvosto katsoo, että sen tavoitteita ei ole saavutettu.”

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Luxemburgissa 14 päivänä huhtikuuta 2014.

                  Neuvoston puolesta

                  Puheenjohtaja

               C. ASHTON

            (1)  Neuvoston päätös 2013/184/YUTP, annettu 22 päivänä huhtikuuta 2013, Myanmariin/Burmaan kohdistettavista rajoittavista toimenpiteistä ja päätöksen 2010/232/YUTP kumoamisesta (EUVL L 111, 23.4.2013, s. 75).


Avis juridique important

|

31983D0473

83/473/ETY: Komission päätös, tehty 12 päivänä heinäkuuta 1983, Euroopan talousyhteisön ja Kansainvälisen väestörekisteritoimikunnan välisen yhteistyön yksityiskohtaisten sääntöjen vahvistamisesta

Virallinen lehti nro L 260 , 21/09/1983 s. 0019 - 0019 Suomenk. erityispainos Alue 11 Nide 11 s. 0021  Espanjank. erityispainos: Luku 11 Nide 18 s. 0289  Ruotsink. erityispainos Alue 11 Nide 11 s. 0021  Portugalink. erityispainos: Luku 11 Nide 18 s. 0289

KOMISSION PÄÄTÖS,tehty 12 päivänä heinäkuuta 1983,Euroopan talousyhteisön ja Kansainvälisen väestörekisteritoimikunnan välisen yhteistyön yksityiskohtaisten sääntöjen vahvistamisesta (83/473/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen ja erityisesti sen 229 artiklan,sekä katsoo, ettäEuroopan yhteisöt ovat luoneet tarvittavat yhteydet useisiin kansainvälisiin järjestöihin; komission tekemät vastaavat sopimukset liittyvät työsuhteisiin Euroopan yhteisöjen ja kansainvälisten järjestöjen välillä ja niillä pannaan täytäntöön yhteistyö, jonka tarkoituksena on varmistaa niiden asianmukainen toiminta,Euroopan talousyhteisöllä ja Kansainvälisellä väestörekisteritoimikunnalla on yhteisiä tavoitteita useilla lainsäädännön lähentämisen aloilla, erityisesti perheoikeuksiin, väestörekisteriin ja ihmisten oikeus- ja oikeustoimikelpoisuuteen liittyvillä aloilla, jaolisi vahvistettava yksityiskohtaiset säännöt näiden kahden järjestön yhteistyöstä,ON TEHNYT TÄMÄN PÄÄTÖKSEN:Ainoa artikla Hyväksytään Euroopan talousyhteisön ja Kansainvälisen väestörekisteritoimikunnan väliseen kirjeenvaihtoon perustuva sopimus yhteistyön yksityiskohtaisista säännöistä.Tehty Brysselissä 12 päivänä heinäkuuta 1983.Komission puolestaKarl-Heinz NARJESKomission jäsen


title: 2013/504/EU: Euroopan tietosuojavaltuutetun päätös, annettu 17 päivänä joulukuuta 2012 , työjärjestyksen vahvistamisesta

text:
               15.10.2013

               FI

               Euroopan unionin virallinen lehti

               L 273/41

         EUROOPAN TIETOSUOJAVALTUUTETUN PÄÄTÖS,
   annettu 17 päivänä joulukuuta 2012,
   työjärjestyksen vahvistamisesta
   (2013/504/EU)
   EUROOPAN TIETOSUOJAVALTUUTETTU, joka
   ottaa huomioon yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (1) ja erityisesti sen 46 artiklan k kohdan,
   sekä katsoo seuraavaa:

               (1)

               Perusoikeuskirjan 8 artiklassa ja Euroopan unionin toiminnasta tehdyn sopimuksen 16 artiklassa määrätään, että unionin toimielinten, elinten ja laitosten suorittamassa henkilötietojen käsittelyssä sovellettavien henkilöiden suojaa koskevien sääntöjen noudattamista valvoo riippumaton viranomainen.

               (2)

               Asetuksella (EY) N:o 45/2001 perustetaan riippumaton valvontaelin, Euroopan tietosuojavaltuutettu, jonka tehtävänä on varmistaa, että unionin toimielimet ja elimet kunnioittavat henkilötietojen käsittelyssä luonnollisten henkilöiden perusoikeuksia ja vapauksia ja erityisesti heidän oikeuttaan yksityisyyteen.

               (3)

               Asetuksessa (EY) N:o 45/2001 säädetään myös Euroopan tietosuojavaltuutetun tehtävistä ja toimivaltuuksista sekä Euroopan tietosuojavaltuutetun ja apulaistietosuojavaltuutetun nimittämisestä.

               (4)

               Lisäksi asetuksessa (EY) N:o 45/2001 säädetään, että Euroopan tietosuojavaltuutettua avustaa sihteeristö, sekä annetaan useita henkilöstö- ja talousarviosäännöksiä.

               (5)

               Euroopan tietosuojavaltuutetun tehtävien hoitamista koskevasta ohjesäännöstä ja yleisistä ehdoista 1 päivänä heinäkuuta 2002 tehdyssä Euroopan parlamentin, neuvoston ja komission päätöksessä N:o 1247/2002/EY annetaan useita asiaa koskevia lisäsäännöksiä. (2)

               (6)

               Muissa unionin oikeuden säännöksissä osoitetaan Euroopan tietosuojavaltuutetulle lisää tehtäviä ja toimivaltuuksia,

         ON HYVÄKSYNYT TÄMÄN TYÖJÄRJESTYKSEN:
   I   LUKU

      YLEISET MÄÄRÄYKSET

   1 artikla
   Tehtävät ja toimivalta
   Euroopan tietosuojavaltuutettu hoitaa asetuksessa (EY) N:o 45/2001 ja muissa unionin oikeuden säännöksissä määriteltyjä tehtäviä ja käyttää niissä säädettyä toimivaltaa.
   2 artikla
   Määritelmät
   Tässä työjärjestyksessä tarkoitetaan

               a)

               ’asetuksella’ asetusta (EY) N:o 45/2001;

               b)

               ’toimielimellä’ unionin toimielintä, elintä tai laitosta, johon sovelletaan asetusta (EY) N:o 45/2001;

               c)

               ’Euroopan tietosuojavaltuutetulla’ Euroopan tietosuojavaltuutettua toimielimenä;

               d)

               ’tietosuojavaltuutetulla’ Euroopan tietosuojavaltuutetun ja apulaistietosuojavaltuutetun tehtäviä hoitavia henkilöitä, jollei toisin mainita;

               e)

               ’hallintotoimella’ yleisesti sovellettavaa unionin hallinnon päätöstä tai muuta toimea, joka liittyy henkilötietojen käsittelyyn toimielimessä.

         II   LUKU

      TOIMIELIN JA SIHTEERISTÖ

   3 artikla
   Riippumattomuus ja hyvä hallinto
   1.   Tietosuojavaltuutettu hoitaa tehtäviään täysin riippumattomana asetuksen 44 artiklan mukaisesti.
   2.   Tietosuojavaltuutettu huolehtii edellä 1 artiklassa tarkoitettujen tehtävien hoitamiseen tarkoitettujen palvelujen asianmukaisesta toimivuudesta ja ottaa tässä huomioon hyvän hallinnon sekä hyvän hallinto- ja johtamistavan periaatteet.
   4 artikla
   Tietosuojavaltuutetun ja apulaistietosuojavaltuutetun tehtävät
   1.   Tietosuojavaltuutettu ja apulaistietosuojavaltuutettu vastaavat toimielimen jäseninä strategioiden, toimintaperiaatteiden ja päätösten hyväksymisestä ja hoitavat yhdessä edellä 1 artiklassa tarkoitettuja tehtäviä. Jos tietosuojavaltuutettu on poissa tai estynyt hoitamasta tehtäviään, apulaistietosuojavaltuutettu hoitaa niitä hänen sijastaan ja päinvastoin.
   2.   Tietosuojavaltuutettu ja apulaistietosuojavaltuutettu pyrkivät yksimielisyyteen yleisistä strategioista ja toimintapolitiikasta ja muista tärkeistä asioista, muun muassa sihteeristöön liittyvistä kysymyksistä. Tietosuojavaltuutettu ratkaisee, milloin yksimielisyyteen ei päästä ja milloin asia on kiireellinen.
   3.   Tietosuojavaltuutettu päättää läheisessä yhteistyössä apulaistietosuojavaltuutetun kanssa tietosuojavaltuutetun ja apulaistietosuojavaltuutetun välisestä työnjaosta, mukaan lukien siitä, kummalla on ensisijainen vastuu päätösten laatimisesta, hyväksymisestä ja seurannasta, sekä tarvittaessa tehtävien siirtämisestä apulaistietosuojavaltuutetulle.
   5 artikla
   Sihteeristö
   1.   Tietosuojavaltuutettua avustaa asetuksen 43 artiklan 4 kohdan mukaisesti sihteeristö, jonka tehtävistä ja työmenetelmistä päättää tietosuojavaltuutettu.
   2.   Tietosuojavaltuutettu voi siirtää tiettyjä tehtäviä joillekin yksittäisille toimihenkilöille, joiden sijaisina voivat toimia muut toimihenkilöt.
   3.   Tietosuojavaltuutettu perustaa sihteeristöön yksiköitä ja jaostoja, jotka osallistuvat edellä 1 kohdassa tarkoitettujen tehtävien suunnitteluun ja hoitamiseen. Kutakin yksikköä tai jaostoa johtaa yksikön tai jaoston päällikkö.
   6 artikla
   Johtaja
   1.   Sihteeristön päällikkönä toimii johtaja, joka toteuttaa tarvittavat toimenpiteet sihteeristön asianmukaisen toiminnan ja resurssien tehokkaan käytön varmistamiseksi ja määrää itselleen sijaisen, joka edustaa johtajaa tämän ollessa poissa tai estynyt.
   2.   Johtaja

               a)

               vastaa strategioiden ja toimintapolitiikkojen laatimisesta ja toteuttamisesta;

               b)

               osallistuu niiden arviointiin ja kehittämiseen;

               c)

               vastaa toiminnan koordinoinnista ja suunnittelusta sekä tulosten mittaamisesta ja tarvittaessa edustaa toimielintä suhteissa muihin toimielimiin ja elimiin.

         7 artikla
   Johtokunta
   1.   Johtokunta koostuu tietosuojavaltuutetusta, apulaistietosuojavaltuutetusta ja johtajasta. Johtokunta kokoontuu säännöllisesti, tavallisesti kerran viikossa keskustelemaan yleisistä strategioista ja toimintalinjoista sekä muista tärkeistä kysymyksistä ja edistämään keskeisten toimintojen tehokasta koordinointia.
   2.   Johtaja huolehtii johtokunnan sihteeristön asianmukaisesta toiminnasta.
   8 artikla
   Johdon kokous
   Johtaja kokoontuu säännöllisesti, tavallisesti kerran viikossa yksiköiden ja jaostojen päälliköiden kanssa koordinoimaan ja suunnittelemaan toimintaa sekä varmistamaan strategioiden ja toimintaperiaatteiden laatimisen ja toteuttamisen. Johtaja huolehtii sihteeristön asianmukaisesta toiminnasta johdon kokouksessa.
   9 artikla
   Nimittävä viranomainen
   1.   Johtaja käyttää Euroopan unionin virkamiehiin sovellettavien henkilöstösääntöjen 2 artiklassa nimittävälle viranomaiselle ja muuhun henkilöstöön sovellettavien palvelussuhteen ehtojen 6 artiklassa työsopimuksista vastaavalle viranomaiselle annettuja toimivaltuuksia sekä mahdollisia muita näihin liittyviä toimivaltuuksia, joista määrätään sekä Euroopan tietosuojavaltuutetun sisäisissä että toimielinten välisissä hallinnollisissa päätöksissä, jollei nimittävälle viranomaiselle ja työsopimuksista vastaavalle viranomaiselle annettujen toimivaltuuksien käytöstä tehtävällä tietosuojavaltuutetun päätöksellä toisin määrätä.
   2.   Johtaja voi siirtää edellä 1 kohdassa tarkoitetut toimivaltuudet henkilöstöhallinnosta vastaavalle virkamiehelle.
   10 artikla
   Tulojen ja menojen hyväksyjä ja tilinpitäjä
   1.   Tulojen ja menojen hyväksyjän toimivaltuuksia käyttää tietosuojavaltuutettu. Valtuutetun tulojen ja menojen hyväksyjän ja edelleenvaltuutetun tulojen ja menojen hyväksyjän toimivaltuuksia käyttävät valtuutetun tulojen ja menojen hyväksyjän tehtäviä ja vastuuta koskevassa ohjeistuksessa ja edelleenvaltuutetun tulojen ja menojen hyväksyjän tehtäviä ja vastuuta koskevassa ohjeistuksessa näihin tehtäviin nimitetyt henkilöt.
   2.   Euroopan tietosuojavaltuutetun tilinpitäjänä toimii Euroopan komission tilinpitäjä.
   III   LUKU

      VALTUUTTAMINEN JA SIJAISENA TOIMIMINEN

   11 artikla
   Valtuuttaminen
   1.   Tietosuojavaltuutettu voi siirtää johtajalle toimivaltuudet hyväksyä ja allekirjoittaa päätöksen tai lausunnon lopullisen tekstin, jonka asiasisältö on jo hyväksytty käsittelyssä.
   2.   Jos edellä 1 kohdassa tarkoitetut toimivaltuudet on siirretty johtajalle, johtaja voi siirtää ne edelleen asianomaisen yksikön tai jaoston päällikölle, joka käyttää niitä hänen poissa ollessaan.
   3.   Edellä 1 ja 2 kohdan määräykset eivät rajoita nimittävän viranomaisen toimivaltuuksien siirtoa tai varainhoitoasioita koskevien valtuuksien siirtoa koskevien sääntöjen soveltamista edellä 9 ja 10 artiklan mukaisesti.
   12 artikla
   Sijaisuudet
   1.   Jos tietosuojavaltuutettu ja apulaistietosuojavaltuutettu ovat poissa tai estyneitä hoitamasta tehtäviään, johtaja toimii tarvittaessa heidän sijaisenaan kiireellisissä asioissa.
   2.   Jos johtaja on estynyt hoitamasta tehtäviään tai jos hänen virkansa on avoinna eikä tietosuojavaltuutettu ole nimennyt sijaiseksi muuta virkamiestä, hänen sijaisenaan toimii palkkaluokaltaan korkeimmassa asemassa oleva yksikön tai jaoston päällikkö tai, jos palkkaluokassa yhtä korkealla olevia on useita, näistä palkkaluokassaan pisimpään palvellut tai, jos palkkaluokassaan yhtä pitkään palvelleita on useita, näistä iältään vanhin.
   3.   Jos paikalla ei ole yksikön tai jaoston päällikköä eikä sijaiseksi ole nimetty muuta virkamiestä, sijaisena toimii ura-alueeltaan ja palkkaluokaltaan korkeimmassa asemassa oleva paikalla oleva virkamies tai, jos palkkaluokassa yhtä korkeassa asemassa olevia on useita, näistä palkkaluokassaan pisimpään palvellut tai, jos palkkaluokassaan yhtä pitkään palvelleita on useita, näistä iältään vanhin.
   4.   Jos muu esimies on estynyt hoitamasta tehtäviään tai jos hänen virkansa on avoinna, hänen sijaisenaan toimii johtajan nimeämä virkamies, joka on valittu tietosuojavaltuutetun suostumuksella. Jos sijaiseksi ei ole nimetty virkamiestä, sijaisena toimii ura-alueeltaan ja palkkaluokaltaan korkeimmassa asemassa oleva paikalla oleva virkamies tai, jos palkkaluokassa yhtä korkeassa asemassa olevia on useita, näistä palkkaluokassaan pisimpään palvellut tai, jos palkkaluokassaan yhtä pitkään palvelleita on useita, näistä iältään vanhin.
   5.   Edellä 1–4 kohdan määräykset eivät rajoita nimittävän viranomaisen toimivaltuuksien siirtoa tai varainhoitoasioita koskevien toimivaltuuksien siirtoa koskevien sääntöjen soveltamista edellä 9 ja 10 artiklan mukaisesti.
   IV   LUKU

      TOIMINTASUUNNITTELU

   13 artikla
   Vuotuinen hallintosuunnitelma
   1.   Euroopan tietosuojavaltuutettu laatii vuosittain hallintosuunnitelman hyvän hallinnon ja moitteettoman varainhoidon periaatteiden mukaisesti. Suunnitelmassa esitetään Euroopan tietosuojavaltuutetun pitkän aikavälin strategiaan perustuvat yleiset ja erityiset tavoitteet. Tulosindikaattorit ja -tavoitteet määritellään ja mitataan kahdesti vuodessa saavutusten ja edistymisen seurantaa varten.
   2.   Vuotuiseen hallintosuunnitelmaan sisällytetään Euroopan tietosuojavaltuutetun suunnittelemista toiminnoista laadittu riskianalyysi, jossa esitetään tunnistetut riskit ja niiden vähentämiseksi suunnitellut toimet.
   14 artikla
   Toimintakertomus
   1.   Euroopan tietosuojavaltuutettu antaa asetuksen 48 artiklan mukaisesti Euroopan parlamentille, neuvostolle ja komissiolle vuosikertomuksen toiminnastaan (jäljempänä ’toimintakertomus’) ja toimittaa sen muille toimielimille.
   2.   Toimintakertomus julkaistaan Euroopan tietosuojavaltuutetun verkkosivustolla viimeistään seuraavan vuoden 1 päivänä heinäkuuta.
   3.   Euroopan tietosuojavaltuutettu tarkastelee asetuksen 48 artiklan 2 kohdan mukaisesti huomautuksia, joita edellä 1 kohdassa tarkoitetut muut toimielimet voivat esittää toimintakertomuksesta Euroopan parlamentissa mahdollisesti käytävää keskustelua varten.
   V   LUKU

      ERITYISET MENETTELYT

      1   OSASTO

         Yleiset määräykset

   15 artikla
   Periaatteet ja arvot
   1.   Euroopan tietosuojavaltuutettu on asiantunteva, riippumaton ja luotettava unionin tason virallinen elin, joka valvoo yleistä etua tietosuojan alalla. Euroopan tietosuojavaltuutetun toiminta perustuu puolueettomuuteen, tinkimättömyyteen, avoimuuteen ja käytännöllisyyteen.
   2.   Euroopan tietosuojavaltuutettu ylläpitää rakentavia suhteita sidosryhmiin oikean tasapainon varmistamiseksi tietosuojan ja yksityisyyden suojan sekä muiden etujen ja politiikkojen välillä.
   3.   Toimielinten valvonnassa noudatetaan periaatetta, jonka mukaan vastuu vaatimusten noudattamisesta on ensisijaisesti rekisterinpitäjillä.
   16 artikla
   Toimintapolitiikka
   Jos Euroopan tietosuojavaltuutetun kantaa koskevien suuntaviivojen antaminen jostakin tietystä toiminnasta edellyttää sen toiminnan keskeisten linjausten määrittelyä, se laatii tarvittavat toimintapoliittiset asiakirjat. Toimintapoliittisia asiakirjoja päivitetään säännöllisesti.
   17 artikla
   Asetuksen noudattamisen valvonta
   Euroopan tietosuojavaltuutettu huolehtii säännöllisestä seurannasta riittävän yleiskuvan saamiseksi tietosuojavaatimusten noudattamisesta toimielimissä. Seuranta voi olla yleistä tai kohdennettua, ja se perustuu valvontatehtävien hoitamisesta kerättyyn tietoon ja näyttöön.
   18 artikla
   Täytäntöönpanon valvonta
   Euroopan tietosuojavaltuutettu valvoo tietosuojavelvoitteiden noudattamista käyttämällä asetuksen 47 artiklassa annettuja toimivaltuuksia. Näitä toimivaltuuksia sovelletaan täydessä laajuudessaan, jos kyseessä on vakava, tahallinen tai toistuva laiminlyönti.

      2   OSASTO

         Ennakkotarkastukset

   19 artikla
   Ennakkotarkastuspyyntö
   1.   Euroopan tietosuojavaltuutettu tarkastaa toimielimen tietosuojasta vastaavalta henkilöltä ilmoituksen saatuaan asetuksen 27 artiklan mukaisesti ennakolta ne käsittelyt, joihin saattaa liittyä rekisteröityjen oikeuksiin ja vapauksiin liittyviä erityisiä riskejä käsittelyjen luonteen, laajuuden tai tarkoitusten vuoksi.
   2.   Jos ennakkotarkastuksen tarpeellisuudesta on epäselvyyttä, Euroopan tietosuojavaltuutettu määrittelee tietosuojasta vastaavan henkilön pyynnöstä, liittyykö käsittelyyn erityisiä riskejä, ja jos liittyy, pyytää tietosuojasta vastaavaa henkilöä tekemään tapauksesta ilmoituksen.
   3.   Jos käsittelyyn ei liity erityisiä riskejä, Euroopan tietosuojavaltuutettu voi siitä huolimatta antaa toimielimelle tiettyjä suosituksia.
   4.   Ennakkotarkastusta koskevat ilmoitukset lähetetään Euroopan tietosuojavaltuutetun sihteeristölle sähköpostitse käyttämällä Euroopan tietosuojavaltuutetun vakiolomaketta.
   5.   Mahdolliset ilmoitettuun käsittelyyn liittyvät lisätiedot voidaan toimittaa ilmoituslomakkeen liitteenä.
   20 artikla
   Ennakkotarkastuslausunnot
   1.   Euroopan tietosuojavaltuutettu antaa lausunnon, jossa esitetään ennakkotarkastuksen keskeiset perustelut ja päätelmät.
   2.   Jos ilmoitetulla käsittelyllä saatetaan rikkoa asetuksen jotakin säännöstä, Euroopan tietosuojavaltuutettu voi tarvittaessa tehdä ehdotuksia tämän rikkomisen välttämiseksi.
   21 artikla
   Ennakkotarkastuslausunnon antamisen määräajat ja määräaikojen pidentäminen
   1.   Euroopan tietosuojavaltuutettu antaa ennakkotarkastuslausuntonsa asetuksen 27 artiklan 4 kohdan mukaisesti kahden kuukauden kuluessa ilmoituksen saamisesta. Euroopan tietosuojavaltuutettu voi pyytää tarpeellisiksi katsomansa lisätiedot. Kahden kuukauden määräajan kuluminen voidaan keskeyttää, kunnes Euroopan tietosuojavaltuutettu on saanut pyydetyt lisätiedot. Jos asian monimutkaisuus sitä edellyttää, tätä määräaikaa voidaan pidentää kerran uudella kahden kuukauden määräajalla.
   2.   Jos lausuntoa ei ole annettu kahden kuukauden määräajan kuluessa, jota on mahdollisesti pidennetty, sen katsotaan olevan myönteinen.
   3.   Määräajan kuluminen alkaa ilmoituslomakkeen vastaanottamista seuraavasta päivästä.
   4.   Jos viimeinen mahdollinen päivä lausunnon antamiselle on yleinen vapaapäivä tai muu päivä, jona Euroopan tietosuojavaltuutetun toimisto on suljettu, lausunto annetaan viimeistään sitä seuraavana ensimmäisenä työpäivänä.
   22 artikla
   Määräajat ja määräaikojen pidentäminen
   1.   Ennen lausunnon hyväksymistä Euroopan tietosuojavaltuutettu toimittaa lausuntoluonnoksen toimielimelle käytännön näkökohtiin liittyvää palautetta ja virheellisten tietojen oikaisemista varten. Toimielimen on esitettävä palautteensa kymmenen päivän kuluessa luonnoksen vastaanottamisesta. Määräaikaa voidaan pidentää rekisterinpitäjän perustellusta pyynnöstä. Palautteen pyytäminen keskeyttää edellä 21 artiklan 1 kohdassa tarkoitetun määräajan kulumisen. Jos palautetta ei esitetä määräaikaan mennessä, Euroopan tietosuojavaltuutettu hyväksyy lausunnon sellaisenaan.
   2.   Toimielin toimittaa Euroopan tietosuojavaltuutetulle tiedot lausunnossa esitettyjen suositusten täytäntöönpanosta viimeistään kolmen kuukauden kuluttua lausunnon antamisesta. Euroopan tietosuojavaltuutettu pysyttelee ajan tasalla näistä tiedoista.
   23 artikla
   Ennakkotarkastusrekisteri
   1.   Euroopan tietosuojavaltuutettu pitää asetuksen 27 artiklan 5 kohdan mukaisesti rekisteriä kaikista hänelle asetuksen 27 artiklan nojalla ilmoitetuista käsittelyistä.
   2.   Rekisteri ei sisällä viitteitä turvatoimiin. Rekisterissä on linkki asiaa koskevaan Euroopan tietosuojavaltuutetun lausuntoon sekä tiedot määräajasta, johon mennessä toimielimen on toimitettava edellä 22 artiklan 2 kohdassa tarkoitetut tiedot. Rekisteri on saatavilla Euroopan tietosuojavaltuutetun verkkosivustolla.

      3   OSASTO

         Hallintoon liittyvä kuuleminen

   24 artikla
   Hallintoon liittyvä kuuleminen
   1.   Toimielimet ilmoittavat asetuksen 28 artiklan 1 kohdan mukaisesti Euroopan tietosuojavaltuutetulle suunnittelemistaan henkilötietojen käsittelyyn liittyvistä hallintotoimista.
   2.   Euroopan tietosuojavaltuutettu neuvoo toimielimiä asetuksen 46 artiklan d kohdan mukaisesti vastauksena lausuntopyyntöön kaikissa henkilötietojen käsittelyä koskevissa asioissa erityisesti ennen kuin toimielimet laativat sisäisiä sääntöjä yksilön perusvapauksien ja -oikeuksien suojasta henkilötietojen käsittelyssä.
   3.   Euroopan tietosuojavaltuutettu ottaa pääsääntöisesti huomioon ainoastaan sellaiset lausuntopyynnöt, jotka on ensin toimitettu toimielimen tietosuojasta vastaavan henkilön käsiteltäväksi.
   25 artikla
   Lausunnot
   1.   Euroopan tietosuojavaltuutettu antaa lausuntonsa pääsääntöisesti kahden kuukauden kuluessa lausuntopyynnön saamisesta. Euroopan tietosuojavaltuutettu voi pyytää tarpeellisiksi katsomansa lisätiedot. Kahden kuukauden määräajan kuluminen voidaan keskeyttää, kunnes Euroopan tietosuojavaltuutettu on saanut pyydetyt tiedot.
   2.   Toimielimen on toimitettava Euroopan tietosuojavaltuutetulle tiedot lausunnossa esitettyjen suositusten täytäntöönpanosta viimeistään kolmen kuukauden kuluttua lausunnon antamisesta. Euroopan tietosuojavaltuutettu pysyttelee ajan tasalla näistä tiedoista.

      4   OSASTO

         Lainsäädäntöä ja politiikkaa koskeva kuuleminen

   26 artikla
   Kuulemisen soveltamisala
   1.   Euroopan tietosuojavaltuutettu antaa asetuksen 41 artiklan ja 28 artiklan 2 kohdan mukaisesti ohjeita perustamissopimusten mukaisista lainsäädäntöehdotuksista sekä muista toimista ja asiakirjoista, kuten seuraavista:

               a)

               yhteiseen ulko- ja turvallisuuspolitiikkaan liittyvät päätökset;

               b)

               täytäntöönpanosäädökset ja delegoidut säädökset;

               c)

               kolmansien maiden ja kansainvälisten järjestöjen kanssa tehtyihin sopimuksiin liittyvät asiakirjat;

               d)

               perustamissopimuksiin perustuvat jäsenvaltioiden lainsäädäntöaloitteet;

               e)

               tehostettua yhteistyötä koskevat aloitteet;

               f)

               säädökset, jotka eivät ole sitovia, kuten yksilöiden oikeuksien ja vapauksien suojeluun henkilötietojen käsittelyssä liittyvät suositukset ja tiedonannot.

         Euroopan tietosuojavaltuutettu antaa ohjeita kuultuaan komissiota asetuksen 28 artiklan 2 kohdan mukaisesti taikka toimielimen pyynnöstä tai omasta aloitteestaan.
   2.   Toimielimet voivat pyytää Euroopan tietosuojavaltuutetun lausuntoa kaikissa lainsäädäntömenettelyn vaiheissa.
   27 artikla
   Epävirallinen kuuleminen
   1.   Komission jäsenten kollegion on komission kanssa sovitun mukaisesti kuultava Euroopan tietosuojavaltuutettua ennen lopullisen päätöksen tekemistä toimenpiteen, lainsäädäntöehdotuksen tai toimintapoliittisen asiakirjan hyväksymisestä. Euroopan tietosuojavaltuutettu vastaa kuulemispyyntöön esittämällä asiasta vastaavalle komission yksikölle epäviralliset huomautuksensa kyseisen ehdotuksen tai muun asiakirjan luonnoksesta.
   2.   Edellä 1 kohdan mukaisesti esitettävissä epävirallisissa huomautuksissa on noudatettava komission sisäisen päätöksentekomenettelyn luottamuksellisuutta, jollei sovellettavista perustamissopimuksen ja johdetun oikeuden säännöistä muuta johdu. Euroopan tietosuojavaltuutettu pyrkii noudattamaan komission yksiköiden asettamia määräaikoja siinä määrin kuin on kohtuullista ja käytännössä mahdollista.
   28 artikla
   Lainsäädäntöä koskevat lausunnot ja viralliset huomautukset
   1.   Euroopan tietosuojavaltuutettu antaa lainsäädäntöehdotuksia tai muita asiakirjoja koskevat neuvonsa lausuntoina, virallisina huomautuksina tai muun asianmukaiseksi katsomansa asiakirjan muodossa.
   2.   Euroopan tietosuojavaltuutetun lausunnossa tarkastellaan ehdotuksen tai muun asiakirjan tietosuojanäkökohtia. Lausunto annetaan pääsääntöisesti kolmen kuukauden kuluessa ehdotuksen tai muun asiakirjan hyväksymisestä.
   3.   Lausunnosta julkaistaan tiivistelmä Euroopan unionin virallisessa lehdessä (C-sarja), ja koko lausunto asetetaan saataville Euroopan tietosuojavaltuutetun verkkosivustolle.
   4.   Euroopan tietosuojavaltuutetun virallisissa huomautuksissa keskitytään joihinkin tiettyihin ehdotuksen tai muun asiakirjan erityisnäkökohtiin. Viralliset huomautukset esitetään pääsääntöisesti kahden kuukauden kuluessa asiakirjan hyväksymisestä. Ne julkaistaan Euroopan tietosuojavaltuutetun verkkosivustolla.
   29 artikla
   Vuotuiset painopisteet ja vuotuinen luettelo
   1.   Euroopan tietosuojavaltuutettu määrittää vuotuiset painopisteet, jotka julkaistaan Euroopan tietosuojavaltuutetun verkkosivustolla.
   2.   Euroopan tietosuojavaltuutettu julkaisee verkkosivustollaan kolmesti vuodessa luettelon lainsäädäntöehdotuksista ja muista asiakirjoista, joista se aikoo antaa lausunnon. Luettelossa nämä asiakirjat esitetään tärkeysjärjestyksessä.
   3.   Luettelo perustuu komission vuotuiseen työohjelmaan ja sen päivitettyihin liitteisiin sekä muihin asiaa koskeviin tietoihin, jotka ovat saatavilla.
   30 artikla
   Lainsäädäntöä koskevien lausuntojen ja virallisten huomautusten seuranta
   1.   Euroopan tietosuojavaltuutettu seuraa aktiivisesti Euroopan parlamentissa, neuvostossa ja komissiossa neuvojen antamisen jälkeen tapahtuvaa kehitystä.
   2.   Tietosuojavaltuutettua voidaan tarvittaessa pyytää esittelemään suullisesti Euroopan tietosuojavaltuutetun antamia neuvoja ja keskustelemaan niistä lainsäätäjän kanssa pidettävässä kokouksessa tai osallistumaan jollakin muulla tavalla.
   3.   Jos käsiteltävänä olevaan lainsäädäntöehdotukseen tehdään merkittäviä muutoksia, Euroopan tietosuojavaltuutettu voi harkintansa mukaan laatia siitä toisen lausunnon, lisähuomautuksia tai muun asianmukaiseksi katsomansa asiakirjan.

      5   OSASTO

         Kantelut

   31 artikla
   Kantelut
   1.   Euroopan tietosuojavaltuutettu vastaanottaa ja tutkii tarpeellisessa laajuudessa kanteluita asetuksen 46 a artiklan mukaisesti sekä ilmoittaa rekisteröidylle niiden käsittelyn tuloksesta kohtuullisen määräajan kuluessa.
   2.   Euroopan tietosuojavaltuutetulle esitetyt kantelut eivät keskeytä oikeudenkäyntiin tai hallinnolliseen menettelyyn liittyvän valitusajan kulumista.
   32 artikla
   Kantelun tekeminen
   1.   Kantelussa on mainittava kantelijan nimi.
   2.   Kantelu laaditaan kirjallisesti jollakin unionin virallisista kielistä, ja siinä on esitettävä kaikki kantelun aiheen ymmärtämiseksi tarvittavat tiedot.
   3.   Kantelu on lähtökohtaisesti tehtävä kahden vuoden kuluessa siitä, kun kantelija on saanut tietoonsa sen perustana olevat tosiseikat.
   4.   Jos Euroopan oikeusasiamiehelle on tehty samoja tosiseikkoja koskeva kantelu, Euroopan tietosuojavaltuutettu arvioi Euroopan oikeusasiamiehen ja Euroopan tietosuojavaltuutetun välisen yhteisymmärryspöytäkirjan (3) perusteella, voidaanko se ottaa tutkittavaksi.
   33 artikla
   Kantelujen käsittely
   1.   Euroopan tietosuojavaltuutettu valitsee asianmukaisen muodon ja tavan kantelun käsittelyyn ottaen huomioon seuraavat seikat:

               a)

               tietosuojasääntöjen väitetyn rikkomisen luonne ja vakavuus;

               b)

               rikkomisesta yhdelle tai usealle rekisteröidylle tosiasiallisesti tai mahdollisesti aiheutuneen vahingon vakavuus;

               c)

               asian mahdollinen yleinen merkitys, myös suhteessa muihin siihen liittyviin julkisiin ja/tai yksityisiin etuihin;

               d)

               todennäköisyys saada näyttöä siitä, että rikkominen on tapahtunut;

               e)

               tapahtumien tarkka ajankohta, menettelyt, joista ei enää aiheudu vaikutuksia, vaikutusten poistaminen tai asianmukaiset takeet niiden poistamisesta.

         2.   Euroopan tietosuojavaltuutetun toimet voivat koostua erityisesti kirjallisista tiedonsaantipyynnöistä, asianomaisten henkilöiden haastatteluista, tarkastuskäynneistä tai asianomaisten laitteiden rikosteknisestä tutkimuksesta.
   3.   Euroopan tietosuojavaltuutettu saattaa kantelun sisällön ja kantelijan nimen tietoon vain, jos se on tarpeen tutkimuksen asianmukaisen etenemisen varmistamiseksi. Euroopan tietosuojavaltuutettu ei tutkimuksen aikana eikä sen jälkeenkään luovuta kantelijaan liittyviä asiakirjoja, kuten lopullista päätöstä ulkopuolisille, elleivät asianomaiset henkilöt anna suostumustaan niiden luovuttamiseen tai ellei Euroopan tietosuojavaltuutetulla ole lakisääteistä velvollisuutta tehdä niin.
   4.   Euroopan tietosuojavaltuutettu julkaisee kantelijaa koskevat tiedot ainoastaan sellaisessa muodossa, josta ei voida tunnistaa kantelijaa eikä muita osallisina olevia rekisteröityjä.
   34 artikla
   Kantelun käsittelyn tulos
   1.   Euroopan tietosuojavaltuutettu ilmoittaa kantelun käsittelyn tuloksesta ja sen perusteella toteutetuista toimista kantelijalle viivytyksettä.
   2.   Jos kantelua ei voida ottaa tutkittavaksi tai jos sen käsittely on päätetty, Euroopan tietosuojavaltuutettu neuvoo tarvittaessa kantelijaa kääntymään jonkin toisen viranomaisen puoleen.
   3.   Jos Euroopan tietosuojavaltuutettu ei ole antanut vastausta kuuden kuukauden kuluessa, kantelu katsotaan hylätyksi asetuksen 32 artiklan 2 kohdan mukaisesti.
   35 artikla
   Muutoksenhaku ja oikeussuojakeinot
   1.   Kantelija ja asianomainen toimielin voivat hakea Euroopan tietosuojavaltuutetulta kirjallisesti muutosta kantelusta tehtyyn päätökseen.
   2.   Muutoksenhaku jätetään kuukauden kuluttua päätöksen tiedoksi saamisesta, ja sen on rajoituttava ainoastaan uusiin seikkoihin tai oikeudellisiin perusteluihin, joita Euroopan tietosuojavaltuutettu ei ole ottanut huomioon päätöksessään.
   3.   Päätös voidaan riitauttaa Euroopan unionin tuomioistuimessa Euroopan unionin toiminnasta tehdyn sopimuksen 263 artiklassa määritellyin edellytyksin riippumatta mahdollisuudesta hakea siihen muutosta Euroopan tietosuojavaltuutetulta.

      6   OSASTO

         Tarkastukset ja vierailut

   36 artikla
   Tarkastukset
   1.   Euroopan tietosuojavaltuutettu voi päättää tehdä tarkastuskäynnin, jos paikalla tehtävää tarkastusta pidetään tarpeellisena valvontatehtävien hoitamiseksi tai jonkin lakisääteisen velvoitteen noudattamisen varmistamiseksi.
   2.   Tarkastuskäynnistä ilmoitetaan kirjallisesti asianomaiselle toimielimelle neljä viikkoa ennen tarkastuksen suunniteltua päivämäärää. Tiedonannossa mainitaan tarkastuksen tarkoitus ja kohde, ilmoitetaan tarkastuksen päivämäärä ja asetetaan toimielimelle määräaika, johon mennessä se voi pyytää päivämäärän siirtämistä ja toimittaa Euroopan tietosuojavaltuutetun pyytämät lisätiedot.
   3.   Euroopan tietosuojavaltuutettu tekee tarkastuksesta päätöksen, jossa ilmoitetaan tarkastuksen tarkoitus, kohde ja päivämäärä(t) sekä tarkastusaika ja -paikka (-paikat) sekä mainitaan tarkastustoiminnan oikeusperusta. Päätökseen liitetään tarkastukseen osallistuvalle henkilöstölle tarkoitetut valtuutukset.
   4.   Tarkastusta tekevä henkilöstö kerää asiakirjatodisteita valikoivalla ja oikeasuhteisella tavalla. Kaikki asiakirjatodisteet turvataan asianmukaisesti.
   5.   Tarkastuksen ja sitä seuranneen menettelyn aikana tehdyt haastattelut ja hankitut tiedot kirjataan pöytäkirjaan, joka lähetetään toimielimelle huomautusten esittämistä varten. Jos huomautuksia ei saada määräaikaan mennessä, pöytäkirja katsotaan hyväksytyksi. Pöytäkirjaan liitetään luettelo tarkastuksen aikana kerätyistä asiakirjatodisteista.
   6.   Euroopan tietosuojavaltuutettu laatii tarkastusraportin, jossa esitetään tarkastuksen aikana tehdyt havainnot. Raportissa luetellaan toimet, jotka tarkastetun toimielimen olisi toteutettava, ja Euroopan tietosuojavaltuutettu seuraa niiden toteuttamista.
   37 artikla
   Vierailut
   1.   Euroopan tietosuojavaltuutettu tekee toimielimiin vierailuja, joiden tarkoituksena on saada toimielimen ylin johto sitoutumaan asetuksen noudattamiseen.
   2.   Pääasiallisia perusteita vierailun tekemisestä tehtävälle päätökselle ovat toimielimen haluttomuus sitoutua asetuksen noudattamiseen, puutteellinen tiedonkulku tai tarve lisätä tietoisuutta.
   3.   Vierailun päätteeksi sovitaan tarvittaessa ohjelmasta (”etenemissuunnitelma”), jossa toimielin sitoutuu noudattamaan hallinnossaan asetuksen mukaisia erityisvelvoitteita tiettyyn määräaikaan mennessä. Euroopan tietosuojavaltuutettu seuraa sovitun ohjelman etenemistä.

      7   OSASTO

         Seurantatekniikka

   38 artikla
   Tekniikka ja tutkimus
   1.   Euroopan tietosuojavaltuutettu seuraa tieto- ja viestintätekniikan kehitystä asetuksen 46 artiklan e alakohdan mukaisesti. Tätä tehtävää hoitaessaan Euroopan tietosuojavaltuutettu pyrkii tunnistamaan uudet suuntaukset, jotka voivat olla merkityksellisiä tietosuojan kannalta, luomaan yhteyksiä sidosryhmiin, lisäämään tietoisuutta mahdollisista tietosuoja-alan näkökohdista ja antamaan neuvoja siitä, kuinka tietosuoja-alan näkökohdat voitaisiin ottaa huomioon asiaa koskevissa hankkeissa, edistämään sisäänrakennetun yksityisyyden suojan ja oletusarvoisen yksityisyyden suojan periaatetta sekä tarvittaessa mukauttamaan valvontamenetelmiä tekniikan kehitykseen.
   2.   Euroopan tietosuojavaltuutettu edistää unionin puiteohjelmia osallistumalla tutkimusalan neuvoa-antaviin komiteoihin, avustamalla komissiota ehdotusten arviointimenettelyissä sekä tarvittaessa muilla tavoilla.
   3.   Euroopan tietosuojavaltuutettu voi halutessaan osallistua joihinkin yksittäisiin EU:n rahoittamiin tutkimusta, tekniikan kehittämistä ja esittelyä koskeviin toimiin antamalla pyynnöstä tai omasta aloitteestaan lausuntoja kyseisistä toimista.

      8   OSASTO

         Oikeudenkäynnit

   39 artikla
   Kanteet toimielimiä vastaan
   Euroopan tietosuojavaltuutettu voi asetuksen 47 artiklan 1 kohdan h alakohdan mukaisesti saattaa asioita Euroopan unionin tuomioistuimen käsiteltäväksi perustamissopimuksessa määrättyjen edellytysten mukaisesti. Euroopan tietosuojavaltuutettu käyttää tarvittaessa tätä toimivaltaa, jos toimielin jättää noudattamatta asetusta ja jos Euroopan tietosuojavaltuutetun asetuksen 47 artiklan nojalla määräämään täytäntöönpanotoimeen ei ryhdytä tehokkaasti.
   40 artikla
   Muutoksenhaut Euroopan tietosuojavaltuutetun päätöksiin
   Euroopan tietosuojavaltuutetun päätöksiin voidaan hakea asetuksen 32 artiklan 3 kohdan mukaisesti muutosta Euroopan unionin tuomioistuimelta.
   41 artikla
   Väliintulo
   1.   Euroopan tietosuojavaltuutettu voi asetuksen 47 artiklan 1 kohdan i alakohdan mukaisesti olla väliintulijana käsiteltäessä Euroopan unionin tuomioistuimessa nostettuja kanteita.
   2.   Euroopan tietosuojavaltuutettu pyytää väliintuloa, jos oikeudenkäynnissä käsiteltävällä asialla on yleistä merkitystä tietosuojan kannalta tai jos Euroopan tietosuojavaltuutettu on osallistunut suoraan asiaa koskevien tosiseikkojen käsittelyyn hoitaessaan valvontatehtäviään.
   3.   Päätökseen pyytää väliintuloa voivat vaikuttaa myös muut seikat, kuten tietosuojakysymyksen painoarvo käsiteltävässä asiassa sekä Euroopan tietosuojavaltuutetun väliintulon oikeudenkäyntiin tuoma lisäarvo.
   4.   Euroopan tietosuojavaltuutettu tekee väliintulohakemuksen unionin tuomioistuimen virallisesta kehotuksesta, jollei sillä ole painavia syitä olla toimimatta väliintulijana.
   VI   LUKU

      TIETOSUOJASTA VASTAAVAT HENKILÖT

   42 artikla
   Yhteistyö tietosuojasta vastaavien henkilöiden kanssa
   1.   Euroopan tietosuojavaltuutettu tekee yhteistyötä tietosuojasta vastaavien henkilöiden kanssa sekä kahdenvälisesti että osallistumalla tietosuojasta vastaavien henkilöiden verkoston järjestämiin kokouksiin.
   2.   Euroopan tietosuojavaltuutettu tarjoaa tietosuojasta vastaaville henkilöille heidän tehtäviensä hoitamisen kannalta tarpeellista tukea ja opastusta.
   43 artikla
   Nimitettyjen tietosuojasta vastaavien henkilöiden ilmoittaminen
   Euroopan tietosuojavaltuutettu pitää asetuksen 24 artiklan 5 kohdan mukaisesti rekisteriä tietosuojaa vastaavien henkilöiden nimityksistä, joista ilmoitetaan Euroopan tietosuojavaltuutetulle. Rekisteri sisältää myös tiedot kunkin tietosuojasta vastaavan henkilön toimikauden kestosta.
   VII   LUKU

      YHTEISTYÖ TIETOSUOJAVIRANOMAISTEN KANSSA

   44 artikla
   Yhteistyö tietosuojaviranomaisten kanssa
   1.   Euroopan tietosuojavaltuutettu tekee asetuksen 46 artiklan f kohdan i luetelmakohdan mukaisesti yhteistyötä kansallisten tietosuojaviranomaisten ja muiden valvontaviranomaisten kanssa siinä määrin kuin kullekin viranomaiselle kuuluvien tehtävien hoitaminen sitä edellyttää.
   2.   Yhteistyötä tehdään muun muassa

               a)

               vaihtamalla hyödyllisiä tietoja, kuten hyviin käytäntöihin liittyviä tietoja, sekä pyytämällä kyseistä viranomaista käyttämään toimivaltuuksiaan tai vastaamalla kyseisen viranomaisen pyyntöön;

               b)

               luomalla yhteyksiä keskeisten viranomaisten jäseniin ja henkilöstöön ja ylläpitämällä niitä;

               c)

               tekemällä yhteistyötä unionin lainsäädännön nojalla perustettujen yhteisten valvontaviranomaisten ja -elinten kanssa, ja tarvittaessa osallistumalla näiden viranomaisten ja elinten kokouksiin yhtenäisten käytäntöjen varmistamiseksi.

         45 artikla
   29 artiklalla perustettu tietosuojatyöryhmä
   1.   Euroopan tietosuojavaltuutettu osallistuu yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetun Euroopan parlamentin ja neuvoston direktiivin 95/46/EY (4) 29 artiklalla perustetun tietosuojatyöryhmän toimintaan asetuksen 46 artiklan g kohdan mukaisesti.
   2.   Euroopan tietosuojavaltuutettu osallistuu aktiivisesti sellaisten työryhmän julkaisemien asiakirjojen käsittelyyn ja laatimiseen, joiden tarkoituksena on muodostaa yhteinen tulkinta tietosuojalainsäädännöstä ja antaa asiantuntijaneuvoja Euroopan komissiolle. Näissä yhteyksissä Euroopan tietosuojavaltuutettu tuo tarvittaessa esille unionin näkemyksen.
   3.   Euroopan tietosuojavaltuutettu osallistuu säännöllisesti työryhmän täysistuntoihin ja alaryhmien kokouksiin.
   4.   Käytännön yhteistyön varmistamiseksi Euroopan tietosuojavaltuutettu ja työryhmän puheenjohtaja pyrkivät keskustelemaan säännöllisesti, mahdollisuuksien mukaan vähintään kerran vuodessa toistensa ensisijaisista tavoitteista.
   46 artikla
   Laajojen tietojärjestelmien koordinoitu valvonta
   1.   Euroopan tietosuojavaltuutettu osallistuu yhdessä kansallisten valvontaviranomaisten kanssa laajojen tietojärjestelmien koordinoituun valvontaan unionin lainsäädännön mukaisesti.
   2.   Euroopan tietosuojavaltuutettu järjestää koordinointikokouksia ja toimii koordinointiryhmien sihteeristönä.
   3.   Laajojen tietojärjestelmien kansallisten ja keskeisten osien koordinoidun valvonnan varmistamiseksi Euroopan tietosuojavaltuutettu tekee tarvittaessa yhteistyötä yksittäisten kansallisten valvontaviranomaisten kanssa niiden määrittämien painopisteiden mukaisesti.
   47 artikla
   Kansainvälinen yhteistyö
   1.   Euroopan tietosuojavaltuutettu osallistuu Euroopan tietosuojavaltuutettujen vuotuiseen kevätkonferenssiin, tietosuoja- ja yksityisyydensuojavaltuutettujen vuotuiseen kansainväliseen konferenssiin sekä kansainväliseen tietosuojaa ja televiestintää käsittelevään työryhmään.
   2.   Euroopan tietosuojavaltuutettu osallistuu keskeisiin kansainvälisiin yksityisyyden suojan valvontaverkostoihin.
   3.   Euroopan tietosuojavaltuutettu järjestää säännöllisesti työpajoja kansainvälisten järjestöjen kanssa hyvien toimintatapojen jakamiseksi ja hyvän tietosuojakulttuurin kehittämiseksi kyseisissä järjestöissä.
   4.   Euroopan tietosuojavaltuutettu edistää kansainvälistä yhteistyötä ja vuoropuhelua muiden kolmansien maiden sidosryhmien kanssa.
   VIII   LUKU

      HALLINTO

   48 artikla
   Turvallisuus
   1.   Euroopan tietosuojavaltuutettu ja hänen henkilöstönsä ovat asetuksen 45 artiklan mukaisesti sekä toimikautensa aikana että sen päätyttyä velvollisia pitämään salassa kaikki luottamukselliset tiedot, jotka ovat tulleet heidän tietoonsa tehtäviensä suorittamisen yhteydessä.
   2.   Euroopan tietosuojavaltuutettu nimittää yhden tai usean toimihenkilön vastaamaan eri toiminta-alueilla ilmenevistä turvallisuuskysymyksistä. Nämä vastaavat erityisesti henkilöstöön liittyvistä turvallisuuskysymyksistä, fyysisestä turvallisuudesta ja tietoturvasta. Tehtävään nimitetyt henkilöt raportoivat suoraan johtajalle, kun ne katsovat tarpeelliseksi ehkäistä Euroopan tietosuojavaltuutettuun kohdistuvia turvallisuusriskejä.
   49 artikla
   Tietotekniikan ohjauskomitea
   Perustetaan tietotekniikan ohjauskomitea neuvomaan johtokuntaa kysymyksissä, jotka koskevat tietotekniikan merkitystä turvallisuudelle ja Euroopan tietosuojavaltuutetun sisäiselle kehitykselle.
   50 artikla
   Laadunhallinta
   Euroopan tietosuojavaltuutettu ottaa käyttöön tarkoituksenmukaiset järjestelmät riittävän laadunhallinnan varmistamiseksi; näihin lukeutuvat sisäiset valvontastandardit, vuosittain julkaistava toimintakertomus ja riskienhallinta.
   51 artikla
   Tietosuojasta vastaava henkilö
   Euroopan tietosuojavaltuutettu nimittää asetuksen 24 artiklan mukaisesti tietosuojasta vastaavan henkilön, joka raportoi suoraan johtajalle.
   52 artikla
   Yleisesti julkaistavat tiedot
   1.   Euroopan tietosuojavaltuutettu lisää tietoisuutta tietosuojasta ja tiedottaa rekisteröidyille heidän oikeuksistaan ja niiden sisällöstä. Euroopan tietosuojavaltuutettu käyttää tähän tarkoitukseen erilaisia viestintävälineitä (esim. verkkosivusto, uutistiedotteet, sosiaalinen media ja tiedotustapahtumat), tekee yhteistyötä sidosryhmien kanssa (esim. opintokäynnit Euroopan tietosuojavaltuutetun toimistossa, vastaukset tietopyyntöihin) ja osallistuu julkisiin tapahtumiin, kokouksiin ja konferensseihin.
   2.   Euroopan tietosuojavaltuutettu tiedottaa tiedotusvälineille keskeisistä tietosuojaan liittyvistä tapahtumista sekä tärkeistä lausunnoista tai julkaisuista laatimalla lehdistötiedotteita sekä järjestämällä haastatteluja ja lehdistötilaisuuksia.
   53 artikla
   Dokumentointi
   1.   Euroopan tietosuojavaltuutetun toiminnasta kirjataan täsmälliset ja oikeat tiedot, jotta päätöksistä ja toimista olisi saatavilla luotettavaa ja laillisesti todennettavissa olevaa näyttöaineistoa.
   2.   Kuhunkin tiettyyn toimintaan liittyvät asiakirjat kootaan asiakirjakansioihin. Asiakirjakansiot asetetaan saataville järjestämällä ne johdonmukaisesti Euroopan tietosuojavaltuutetun perustamassa arkistointijärjestelmässä määritetyn toimintaluokituksen mukaan.
   3.   Asiakirjakansioita säilytetään tietyn ajanjakson ajan, joka määritetään Euroopan tietosuojavaltuutetun hyväksymien tietojensäilytysaikojen perusteella. Säilytysajan päättymisen jälkeen asiakirjakansiot arvioidaan ja arkistoidaan Euroopan tietosuojavaltuutetun määrittämän arkistointipolitiikan mukaisesti.
   54 artikla
   Asiakirjojen oma-aloitteinen julkaiseminen
   1.   Pääasiassa kaikki keskeiset toimintapoliittiset asiakirjat, aihekohtaiset ohjeet, lainsäädäntöä koskevat lausunnot, viralliset huomautukset, oikeudenkäyntikirjelmät ja ennakkotarkastuslausunnot julkaistaan Euroopan tietosuojavaltuutetun verkkosivustolla.
   2.   Hallinnollisen kuulemisen perusteella annetut lausunnot julkaistaan Euroopan tietosuojavaltuutetun verkkosivustolla, jos niillä on yleistä merkitystä, jos niissä tulkitaan tai sovelletaan lainsäädäntöä uudella tavalla tai jos ne koskevat uuden teknologian vaikutuksia rekisteröityjen oikeuksiin.
   55 artikla
   Julkaiseminen virallisessa lehdessä
   Seuraavat asiakirjat julkaistaan Euroopan unionin virallisessa lehdessä:

               a)

               edellä 28 artiklan 3 kohdassa tarkoitetut lainsäädäntöä koskevien lausuntojen tiivistelmät;

               b)

               Euroopan tietosuojavaltuutetun päätökset ja lausunnot tai niiden tiivistelmät, joihin viitataan asetuksen 9 artiklan 7 kohdassa, 10 artiklan 2 kohdan b alakohdassa, 10 artiklan 4, 5 ja 6 kohdassa, 12 artiklan 2 kohdassa, 19 artiklassa ja 37 artiklan 2 kohdassa;

               c)

               muut Euroopan tietosuojavaltuutetun asianmukaisina pitämät asiakirjat.

         56 artikla
   Yleisön oikeus tutustua asiakirjoihin
   Euroopan tietosuojavaltuutetun hallussa olevia asiakirjoja annetaan yleisön tutustuttavaksi Euroopan parlamentin, neuvoston ja komission asiakirjojen saamisesta yleisön tutustuttavaksi annetussa Euroopan parlamentin ja neuvoston asetuksessa (EY) N:o 1049/2001 (5) säädettyjen periaatteiden mukaisesti.
   57 artikla
   Päätösten saattaminen todistusvoimaisiksi
   1.   Päätökset saatetaan todistusvoimaisiksi siten, että tietosuojavaltuutettu allekirjoittaa päätöksen alkuperäisellä kielellä laaditun tekstin.
   2.   Päätökset voidaan allekirjoittaa käsin tai sähköisesti.
   58 artikla
   Kielet ja työkielet
   1.   Euroopan tietosuojavaltuutetun menettelykielenä on jokin Euroopan unionista tehdyn sopimuksen 55 artiklan 1 kohdassa mainituista kielistä. Kanteluissa menettelykielenä käytetään kieltä, jolla kantelu on laadittu.
   2.   Kertomukset, lausunnot, työasiakirjat ja muut asiakirjat, jotka on tarkoitettu julkaistaviksi Euroopan tietosuojavaltuutetun verkkosivustolla, laaditaan ainakin englanniksi, ranskaksi ja saksaksi.
   59 artikla
   Henkilöstö
   1.   Euroopan tietosuojavaltuutettu ottaa palvelukseensa henkilöstöä Euroopan unionin virkamiehiin sovellettavissa henkilöstösäännöissä ja muuhun henkilöstöön sovellettavista palvelussuhteen ehdoissa määrätyllä tavalla ja niissä määrätyin edellytyksin.
   2.   Yhteistyön lisäämiseksi kansallisten viranomaisten ja erityisesti tietosuojaviranomaisten kanssa Euroopan tietosuojavaltuutettu ottaa käyttöön henkilöstön tilapäisiä siirtoja koskevan ohjelman.
   3.   Perustetaan harjoittelijaohjelma, joka tarjoaa äskettäin tutkinnon suorittaneille mahdollisuuden hankkia käytännön kokemusta Euroopan tietosuojavaltuutetun ja yleensä unionin toiminnasta.
   4.   Tilapäiseen tarpeeseen voidaan palkata tilapäisiä työntekijöitä ja muuta ulkopuolista apua.
   60 artikla
   Henkilöstökomitea
   1.   Euroopan tietosuojavaltuutetun henkilöstöä edustaa henkilöstökomitea, jota kuullaan hyvissä ajoin Euroopan unionin virkamiehiin sovellettavien henkilöstösääntöjen soveltamista koskevista päätösluonnoksista ja jota voidaan kuulla myös muissa henkilöstön yleistä etua koskevissa kysymyksissä. Henkilöstökomitealle on ilmoitettava kaikista sen tehtävien hoitoon liittyvistä kysymyksistä. Se antaa lausuntonsa 15 päivän kuluessa lausuntopyynnön saamisesta.
   2.   Henkilöstökomitea pyrkii edistämään Euroopan tietosuojavaltuutetun moitteetonta toimintaa esittämällä sille organisatorisia seikkoja ja työoloja koskevia ehdotuksia.
   3.   Henkilöstökomitea koostuu kolmesta jäsenestä ja kolmesta varajäsenestä, jotka valitaan kahden vuoden toimikaudeksi henkilöstön yleiskokouksessa.
   61 artikla
   Hallinnollinen yhteistyö muiden toimielinten kanssa
   1.   Johtaja edustaa sihteeristön päällikkönä Euroopan tietosuojavaltuutettua toimielinten välisissä keskusteluissa ja voi siirtää tämän edustustehtävän henkilöstöstä, talousarviosta ja hallinnosta vastaaville virkamiehille.
   2.   Ottaen huomioon Euroopan tietosuojavaltuutetun koon muihin toimielimiin verrattuna sekä asianmukaisen hallinnon varmistamiseksi ja talousarviosäästöjen saamiseksi Euroopan tietosuojavaltuutettu pyrkii oma-aloitteisesti tekemään yhteistyösopimuksia, yhteisymmärryspöytäkirjoja ja palvelusopimuksia muiden toimielinten kanssa.
   IX   LUKU

      LOPPUMÄÄRÄYKSET

   62 artikla
   Voimaantulo
   Tämä työjärjestys tulee voimaan sen allekirjoittamispäivää seuraavana päivänä, ja se julkaistaan Euroopan unionin virallisessa lehdessä.

      Tehty Brysselissä 17 päivänä joulukuuta 2012.

         Peter HUSTINX

            Euroopan tietosuojavaltuutettu

      (1)  EYVL L 8, 12.1.2001, s. 1.

      (2)  EYVL L 183, 12.7.2002, s. 1.

      (3)  EUVL C 27, 7.2.2007, s. 21.

      (4)  EYVL L 281, 23.11.1995, s. 31.

      (5)  EYVL L 145, 31.5.2001, s. 43.


title: 2009/105/EY: Neuvoston päätös, tehty 18 päivänä joulukuuta 2008 , kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banque centrale du Luxembourgin ulkopuolisten tilintarkastajien osalta

text:
               7.2.2009

               FI

               Euroopan unionin virallinen lehti

               L 38/33

      NEUVOSTON PÄÄTÖS,
   tehty 18 päivänä joulukuuta 2008,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banque centrale du Luxembourgin ulkopuolisten tilintarkastajien osalta
   (2009/105/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimukseen liitetyn pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27 artiklan 1 kohdan,
   ottaa huomioon Euroopan unionin neuvostolle Banque centrale du Luxembourgin ulkopuolisista tilintarkastajista 17 päivänä marraskuuta 2008 annetun Euroopan keskuspankin suosituksen EKP/2008/16 (1),
   sekä katsoo seuraavaa:

               (1)

               Euroopan keskuspankin (EKP) neuvoston suosittelemien ja Euroopan unionin neuvoston hyväksymien riippumattomien ulkopuolisten tilintarkastajien on tarkastettava EKP:n ja eurojärjestelmään kuuluvien kansallisten keskuspankkien tilit.

               (2)

               Banque centrale du Luxembourgin nykyisen ulkopuolisen tilintarkastajan toimikausi päättyy tilikauden 2008 tilintarkastuksen jälkeen. Tämän vuoksi on tarpeen nimittää ulkopuolinen tilintarkastaja tilikaudesta 2009 alkaen.

               (3)

               EKP:n neuvosto on suositellut KPMG AUDIT Sarl:n nimittämistä Banque centrale du Luxembourgin ulkopuoliseksi tilintarkastajaksi tilikausiksi 2009–2013.

               (4)

               On aiheellista noudattaa EKP:n neuvoston suositusta ja muuttaa päätöstä 1999/70/EY vastaavasti,

         ON PÄÄTTÄNYT SEURAAVAA:
   1 artikla
   Korvataan päätöksen 1999/70/EY (2) 1 artiklan 7 kohta seuraavasti:

      ”7.   KPMG AUDIT Sarl hyväksytään Banque centrale du Luxembourgin ulkopuoliseksi tilintarkastajaksi tilikausiksi 2009–2013.”

   2 artikla
   Tämä päätös ilmoitetaan EKP:lle.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 18 päivänä joulukuuta 2008.

            Neuvoston puolesta

            Puheenjohtaja

         M. BARNIER

      (1)  EUVL C 299, 22.11.2008, s. 5.

      (2)  EYVL L 22, 29.1.1999, s. 69.


title: 2013/400/YUTP: Poliittisten ja turvallisuusasioiden komitean päätös EUCAP NESTOR/3/2013, annettu 23 päivänä heinäkuuta 2013 , alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä

text:
               27.7.2013

               FI

               Euroopan unionin virallinen lehti

               L 202/23

         POLIITTISTEN JA TURVALLISUUSASIOIDEN KOMITEAN PÄÄTÖS EUCAP NESTOR/3/2013,
   annettu 23 päivänä heinäkuuta 2013,
   alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä
   (2013/400/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) 16 päivänä heinäkuuta 2012 annetun neuvoston päätöksen 2012/389/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea on neuvoston päätöksen 2012/389/YUTP nojalla valtuutettu tekemään Euroopan unionista tehdyn sopimuksen 38 artiklan mukaisesti asiaankuuluvat päätökset alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) poliittisen valvonnan ja strategisen johdon toteuttamiseksi, mukaan lukien päätös operaation johtajan nimittämisestä.

               (2)

               Poliittisten ja turvallisuusasioiden komitea antoi 16 päivänä heinäkuuta 2012 päätöksen EUCAP NESTOR/1/2012 (2) Jacques LAUNAYn nimittämisestä EUCAP NESTOR -operaation johtajaksi 17 päivästä heinäkuuta 2012.

               (3)

               Unionin ulkoasioiden ja turvallisuuspolitiikan korkea edustaja ehdotti 12 päivänä heinäkuuta 2013, että Etienne DE MONTAIGNE DE PONCINS nimitetään EUCAP NESTOR -operaation johtajaksi 16 päivästä heinäkuuta 201315 päivään heinäkuuta 2014 toimimaan Jacques LAUNAYn seuraajana,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Etienne DE MONTAIGNE DE PONCINS alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajaksi 16 päivästä heinäkuuta 201315 päivään heinäkuuta 2014.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 16 päivästä heinäkuuta 2013.

      Tehty Brysselissä 23 päivänä heinäkuuta 2013.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 187, 17.7.2012, s. 40.

      (2)  EUVL L 198, 25.7.2012, s. 16.


Avis juridique important

|

31993D0614

93/614/YUTP: Neuvoston päätös, tehty 22 päivänä marraskuuta 1993, Euroopan unionista tehdyn sopimuksen J.2 artiklan perusteella määritellystä Euroopan unionin ja Libyan välisten taloudellisten suhteiden rajoittamista koskevasta yhteisestä kannasta

Virallinen lehti nro L 295 , 30/11/1993 s. 0007 - 0007 Suomenk. erityispainos Alue 11 Nide 37 s. 0071  Ruotsink. erityispainos Alue 11 Nide 37 s. 0071

NEUVOSTON PÄÄTÖS,tehty 22 päivänä marraskuuta 1993,Euroopan unionista tehdyn sopimuksen J.2 artiklan perusteella määritellystä Euroopan unionin ja Libyan välisten taloudellisten suhteiden rajoittamista koskevasta yhteisestä kannasta (93/614/YUTP) EUROOPAN YHTEISÖJEN NEUVOSTO, jokaottaa huomioon Euroopan yhteisöstä tehdyn sopimuksen ja erityisesti sen J.2 artiklan,ottaa huomioon Yhdistyneiden kansakuntien turvallisuusneuvoston 11 päivänä marraskuuta 1993 antaman päätöslauselman 889(93),ON PÄÄTTÄNYT SEURAAVAA:1 Euroopan unionin ja Libyan taloudellisia suhteita rajoitetaan turvallisuusneuvoston 11 päivänä marraskuuta 1993 antaman päätöslauselman 889(93) asianmukaisten määräysten mukaisesti.2 Tämä päätös julkaistaan Euroopan yhteisöjen virallisessa lehdessä.Tehty Luxemburgissa 22 päivänä marraskuuta 1993.Neuvoston puolestaPuheenjohtajaW. CLAES


title: 2014/942/EU: Neuvoston päätös, annettu 17 päivänä joulukuuta 2014 , Euroopan talous- ja sosiaalikomitean saksalaisen jäsenen nimeämisestä

text:
               23.12.2014

               FI

               Euroopan unionin virallinen lehti

               L 367/96

         NEUVOSTON PÄÄTÖS,
   annettu 17 päivänä joulukuuta 2014,
   Euroopan talous- ja sosiaalikomitean saksalaisen jäsenen nimeämisestä

      (2014/942/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Saksan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 13 päivänä syyskuuta 2010 päätöksen 2010/570/EU, Euratom (1) Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Göke FRERICHSin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Gerhard HANDKE, Generaldirektor des Bundesverbandes Großhandel, Außenhandel, Dienstleistungen — BGA, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä joulukuuta 2014.

            Neuvoston puolesta

            Puheenjohtaja

         G. L. GALLETTI

      (1)  EUVL L 251, 25.9.2010, s. 8.


title: Euroopan parlamentin ja neuvoston päätös (EU) 2015/436, annettu 17 päivänä joulukuuta 2014 , Euroopan unionin solidaarisuusrahaston varojen käyttöönotosta

text:
               17.3.2015

               FI

               Euroopan unionin virallinen lehti

               L 72/6

         EUROOPAN PARLAMENTIN JA NEUVOSTON PÄÄTÖS (EU) 2015/436,
   annettu 17 päivänä joulukuuta 2014,
   Euroopan unionin solidaarisuusrahaston varojen käyttöönotosta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (1) ja erityisesti sen 4 artiklan 3 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 11 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan unioni on perustanut Euroopan unionin solidaarisuusrahaston, jäljempänä ’solidaarisuusrahasto’, osoittaakseen solidaarisuutta katastrofialueiden väestöä kohtaan.

               (2)

               Neuvoston asetuksen (EU, Euratom) N:o 1311/2013 (3) 10 artiklan mukaan solidaarisuusrahaston varoja voidaan ottaa käyttöön vuosittain enintään 500 miljoonaa euroa (vuoden 2011 hintoina).

               (3)

               Asetuksessa (EY) N:o 2012/2002 säädetään edellytyksistä, joiden täyttyessä solidaarisuusrahaston varoja voidaan ottaa käyttöön.

               (4)

               Italia on tehnyt hakemuksen solidaarisuusrahaston varojen käyttöön ottamisesta tulvien johdosta.

               (5)

               Kreikka on tehnyt hakemuksen solidaarisuusrahaston varojen käyttöön ottamisesta maanjäristyksen johdosta.

               (6)

               Slovenia on tehnyt hakemuksen solidaarisuusrahaston varojen käyttöön ottamisesta jäämyrskyjen johdosta.

               (7)

               Kroatia on tehnyt hakemuksen solidaarisuusrahaston varojen käyttöön ottamisesta jäämyrskyjen ja niitä seuranneiden tulvien johdosta,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan unionin yleiseen talousarvioon varainhoitovuodeksi 2014 otetaan käyttöön Euroopan unionin solidaarisuusrahaston varoja 46 998 528 euroa maksusitoumusmäärärahoina.
   Euroopan unionin yleisessä talousarviossa varainhoitovuodeksi 2015 otetaan käyttöön Euroopan unionin solidaarisuusrahaston varoja 46 998 528 euroa maksumäärärahoina.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 17 päivänä joulukuuta 2014.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         B. DELLA VEDOVA

      (1)  EYVL L 311, 14.11.2002, s. 3.

      (2)  EUVL C 373, 20.12.2013, s. 1.

      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


title: 2014/949/EU, Euratom: Euroopan parlamentin päätös, annettu 16 päivänä joulukuuta 2014 , Euroopan oikeusasiamiehen valitsemisesta

text:
               24.12.2014

               FI

               Euroopan unionin virallinen lehti

               L 369/70

         EUROOPAN PARLAMENTIN PÄÄTÖS,
   annettu 16 päivänä joulukuuta 2014,
   Euroopan oikeusasiamiehen valitsemisesta

      (2014/949/EU, Euratom)

   EUROOPAN PARLAMENTTI, joka
   ottaa huomioon Euroopan unionin toiminnasta tehdyn sopimuksen ja erityisesti sen 24 artiklan kolmannen kohdan ja 228 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 a artiklan,
   ottaa huomioon oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista 9 päivänä maaliskuuta 1994 tekemänsä päätöksen 94/262/EHTY, EY, Euratom (1),
   ottaa huomioon työjärjestyksen 219 artiklan,
   ottaa huomioon nimitysehdotuspyynnöt (2),
   ottaa huomioon 16 päivänä joulukuuta 2014 pidetyssä istunnossa toimitetun äänestyksen,
   ON PÄÄTTÄNYT
   valita Emily O'REILLYn Euroopan oikeusasiamieheksi vaalikauden loppuun asti.

      Tehty Strasbourgissa 16 päivänä joulukuuta 2014.

            Euroopan parlamentin puolesta

            Puhemies

         M. SCHULZ

      (1)  EYVL L 113, 4.5.1994, s. 15.

      (2)  EUVL C 293, 2.9.2014, s. 13.


Avis juridique important

|

31989D0147

89/147/ETY: Neuvoston päätös, tehty 20 päivänä helmikuuta 1989, Euroopan talousyhteisön sekä Persianlahden arabimaiden yhteistyöneuvoston peruskirjan osapuolten (Yhdistyneet Arabiemiirikunnat, Bahrainin valtio, Saudi-Arabian kuningaskunta, Omanin sulttaanikunta, Qatarin valtio ja Kuwaitin valtio) välisen yhteistyösopimuksen tekemisestä

Virallinen lehti nro L 054 , 25/02/1989 s. 0001 - 0002 Suomenk. erityispainos Alue 11 Nide 14 s. 0210  Ruotsink. erityispainos Alue 11 Nide 14 s. 0210

NEUVOSTON PÄÄTÖS,tehty 20 päivänä helmikuuta 1989,Euroopan talousyhteisön sekä Persianlahden arabimaiden yhteistyöneuvoston peruskirjan osapuolten (Yhdistyneet Arabiemiirikunnat, Bahrainin valtio, Saudi-Arabian kuningaskunta, Omanin sulttaanikunta, Qatarin valtio ja Kuwaitin valtio) välisen yhteistyösopimuksen tekemisestä (89/147/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 ja 235 artiklan,ottaa huomioon komission suosituksen,ottaa huomioon Euroopan parlamentin lausunnon(1),sekä katsoo, ettäyhteisön tavoitteiden saavuttamiseksi taloudellisten ulkosuhteiden alalla yhteisön olisi tehtävä Euroopan talousyhteisön sekä Persianlahden arabimaiden yhteistyöneuvoston peruskirjan osapuolten (Yhdistyneet arabiemiirikunnat, Bahrainin valtio, Saudi-Arabian kuningaskunta, Omanin sulttaanikunta, Qatarin valtio ja Kuwaitin valtio) välinen yhteistyösopimus; vaikuttaa siltä, että tietyt sopimuksessa määrätyt taloudellisen yhteistyön toimet ylittävät perustamissopimuksessa määrätyt valtuudet, erityisesti yhteisen kauppapolitiikan alalla,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan talousyhteisön sekä Persianlahden arabimaiden yhteistyöneuvoston peruskirjan osapuolten (Yhdistyneet Arabiemiirikunnat, Bahrainin valtio, Saudi-Arabian kuningaskunta, Omanin sulttaanikunta, Qatarin valtio ja Kuwaitin valtio) välinen yhteistyösopimus sekä sen liitteinä olevat julistukset ja kirjeenvaihto.Ensimmäisessä alakohdassa tarkoitettujen asiakirjojen tekstit ovat tämän päätöksen liitteinä.2 artiklaNeuvoston puheenjohtaja tekee sopimuksen 26 artiklassa määrätyn ilmoituksen(2)3 artiklaSopimuksen 12 artiklassa perustetussa yhteisneuvostossa yhteisöä edustaa komissio jäsenvaltioiden edustajien avustamana.4 artiklaTämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 20 päivänä helmikuuta 1989.Neuvoston puolestaPuheenjohtajaF. FERNANDEZ ORDOÑEZ(1) EYVL N:o C 12, 16.1.1989(2) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.


title: 2004/906/EY: Komission päätös, tehty 23 päivänä joulukuuta 2004, jäsenten nimittämisestä johtavien työsuojelutarkastajien komiteaan toimikaudeksi

text:
               28.12.2004

               FI

               Euroopan unionin virallinen lehti

               L 381/78

      KOMISSION PÄÄTÖS,
   tehty 23 päivänä joulukuuta 2004,
   jäsenten nimittämisestä johtavien työsuojelutarkastajien komiteaan toimikaudeksi
   (2004/906/EY)
   EUROOPAN YHTEISÖJEN KOMISSIO, joka
   ottaa huomioon johtavien työsuojelutarkastajien komitean perustamisesta 12 päivänä heinäkuuta 1995 tehdyn komission päätöksen 95/319/EY (1) ja erityisesti sen 5 artiklan,
   ottaa huomioon 27 päivänä huhtikuuta 2004 tehdyn komission päätöksen C(2004) 1542 (2),
   ottaa huomioon kymmenen uuden jäsenvaltion ehdokkaita koskevan luettelon,
   sekä katsoo seuraavaa:

               (1)

               Kyseisen päätöksen 5 artiklan 1 kohdassa säädetään, että komiteassa on kaksi edustajaa jokaisesta jäsenvaltiosta.

               (2)

               Kyseisen päätöksen 5 artiklan 2 kohdassa säädetään, että komissio nimittää komitean jäsenet jäsenvaltioiden ehdotuksesta.

               (3)

               Kyseisen päätöksen 5 artiklan 3 kohdassa säädetään, että komitean jäsenten toimikausi on kolme vuotta ja että heidät voidaan nimittää uudestaan. Koska komitean jäsenten nykyinen toimikausi kuitenkin päättyy 31 päivänä joulukuuta 2006, on asianmukaista nimittää kymmenen uuden jäsenvaltion jäsenet toimikaudeksi, joka päättyy samana päivänä.

               (4)

               Kymmenen uuden jäsenvaltion liityttyä Euroopan unioniin 1 päivänä toukokuuta 2004 ja edellä mainitun päätöksen 95/319/EY 5 artiklan mukaisten jäsenvaltioilta saatujen ehdotusten perusteella komissio nimittää kyseiseen komiteaan jäsenet edustamaan kymmentä uutta jäsenvaltiota 1 päivän toukokuuta 2004 ja 31 päivän joulukuuta 2006 väliselle ajalle,

         ON TEHNYT TÄMÄN PÄÄTÖKSEN:
   Ainoa artikla
   Tämän päätöksen liitteessä luetellut henkilöt nimitetään johtavien työsuojelutarkastajien komitean (SLIC) jäseniksi kaudeksi, joka alkaa 1 päivänä toukokuuta 2004 ja päättyy 31 päivänä joulukuuta 2006.

      Tehty Brysselissä 23 päivänä joulukuuta 2004.

            Komission puolesta

         Vladimír ŠPIDLA

            Komission jäsen

      (1)  EYVL L 188, 9.8.1995, s. 11.

      (2)  Ei vielä julkaistu.

      LIITE
      Jäsenten nimittäminen johtavien työsuojelutarkastajien komiteaan
      Johtavien työsuojelutarkastajien komitea perustettiin päätöksellä 95/319/EY.
      Komissio on päättänyt nimittää seuraavat jäsenet kaudeksi, joka alkaa 1 päivänä toukokuuta 2004 ja päättyy 31 päivänä joulukuuta 2006.

                  Tšekki

                  Jaromir Elbel
                  Daniela Kubičová

                  Viro

                  Priit Siitan
                  Katrin Lepisk

                  Kypros

                  Leandros Nicolaides
                  Anastasios Yiannaki

                  Latvia

                  Jānis Bērzinš
                  Tatjana Zabarovska

                  Liettua

                  Mindaugas Pluktas
                  Dalia Legiené

                  Unkari

                  András Békés
                  Kornélia Molnár

                  Malta

                  Mark Gauci
                  Silvio Farrugia

                  Puola

                  Anna Hintz
                  Katarzyna Kitajewska

                  Slovenia

                  Borut Brezovar
                  Boriz Ruzic

                  Slovakia

                  Gabriel Hrabovsky
                  Ludmila Mikleticova


Avis juridique important

|

41998D0380

98/380/EY, EHTY, Euratom: Euroopan yhteisöjen jäsenvaltioiden hallitusten edustajien päätös, tehty 27 päivänä toukokuuta 1998, ensimmäisen oikeusasteen tuomioistuimen jäsenten nimittämisestä

Virallinen lehti nro L 171 , 17/06/1998 s. 0030 - 0030

EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS,tehty 27 päivänä toukokuuta 1998,ensimmäisen oikeusasteen tuomioistuimen jäsenten nimittämisestä (98/380/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan yhteisön perustamissopimuksen ja erityisesti sen 168 a artiklan,ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan,ottavat huomioon Euroopan atomienergiayhteisön perustamissopimuksen ja erityisesti sen 140 a artiklan,ottavat huomioon neuvoston 24 päivänä lokakuuta 1988 tekemän päätöksen 88/591/EHTY, ETY, Euratom, Euroopan yhteisöjen ensimmäisen oikeusasteen tuomioistuimen perustamisesta (1),sekä katsoo, ettäseuraavien tuomioistuimen jäsenten toimikausi päättyy 31 päivänä elokuuta 1998: Josef Azizi, Cornelis Paulus Briet, Marc Jaeger, Andreas Kalogeropoulos, Koenraad Lenaerts, Rui Manuel Gens De Moura Ramos, Virpi Tiili ja Bo Vesterdorf,osasta ensimmäisen oikeusasteen tuomioistuimen tuomareista määrättävä uudelleen 1 päivänä syyskuuta 1998 alkavaksi ja 31 päivänä elokuuta 2004 päättyväksi toimikaudeksi, jayksi tuomari olisi nimitettävä myöhempänä ajankohtana, jotta se määrä tuomareita, joiden toimikaudesta on määrättävä uudelleen, olisi täysilukuinen,OVAT PÄÄTTÄNEET SEURAAVAA:1 artikla Nimitetään ensimmäisen oikeusasteen tuomioistuimen tuomareiksi 1 päivänä syyskuuta 1998 alkavaksi ja 31 päivänä elokuuta 2004 päättyväksi toimikaudeksi:Josef Azizi,Marc Jaeger,Koenraad Lenaerts,Rui Manuel Gens De Moura Ramos,Virpi Tiili,Bo Vesterdorf,Michael Vilaras.2 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 27 päivänä toukokuuta 1998.S. WALLPuheenjohtaja(1) EYVL L 319, 25.11.1988, s. 1. Oikaistu toisinto EYVL:ssä C 215, 21.8.1989, s. 1. Päätös sellaisena kuin se on viimeksi muutettuna uusien jäsenvaltioiden Euroopan unioniin liittymistä koskevien asiakirjojen tarkistamisesta tehdyllä päätöksellä 95/1/EY, Euratom, EHTY (EYVL L 1, 1.1.1995, s. 1).